Iṛus d Psukki
Amacahu, deg yiwet n turbit1, llan ugellid d tgelliṭ, Yur-sen tlata teqcicin, muqrit, yerna cebḥent aṭas. Snat-nni timenza, Yas akkenni lhant i tmuYli, medden akk ttmeslayen Yef ccbaḥa-nnsent, maca tmecṭuḥt-nni akk seg-sent, tiff-itent. Yiwen mačči yezmer ad d-yemeslay Yef ccbaḥa-ines, imi tameslayt n wumdan d taẓawalit, ur tezmir ara ad aY-tt-id-tesken amek tga, s tidett. At-tmurt-is, ibeṛaniyen, agad akk d-yettasen ad tt-zuṛen, m ara wwḍen Yer zdat-es, itettel yiles-nnsen deg wayen zeṛṛent wallen--nnsen. Ḥaca win kan ara twalliḍ yesxec, iYum s ufus-is imi-s, imi ur izmir ara ad t-yemdel deg wayen yettwali. Imdanen akk mmlen-tt, ttmeslayen fell-as akken ttmeslayen Yef Wnisa, tgennawt2 n ccbaḥa. ImezdaY n tmura d-yezzin i turbit-nni deg tella teqcict-nni, ttwallin Wnisa deg udem d tfekka-s, nutni, hedṛen, qqaren-as : "D tagennawt-nni d-yeffYen di tweffa n yilel s timad-is, tinna akkenni d-tesker nnda n tkufta d lemwaji." Llan diYen yemdanen nniḍen qqaren-as : "Taqcict-agi, ula d nettat, deg waman i d-teffeY : ma mačči deg wid n yilel i d-tulli, deg wid n ugeffur i d-teYli. Maca, ula d nettat, d yell-is n waman igenni. D Wnisa tamaynut. D Wnisa m tindert3."
Yal ass, yettumYur yiseY n teqcict-nni. Wwḍen yemdanen almi ttamnen yis-s am akken llan ttamnen s tgennawt Wnisa. Dinna di tmurt-is, di tmura s-d-yezzin, di tegzirin, di tudrin, ulac anda ur slin ara yis-s. YeffeY fell-as wawal, yewweḍ yal amkan. UYalen yemdanen ttasen-d Yer tmurt-is di yal tama, ttasen-d akken ad tt-zuṛen. Ad zuṛen tagennawt tamaynut. Ugar i d-yettasen Yer tmurt n teqcict-nni i ittinigen Yer tegzirin, anda tegled tgennawt Wnisa. Adsen4 n tgennawt Wnisa, uYalen xlan, ğğan-ten yemdanen, ulac win i ten-yettzuṛun, ulac win i sen-izellun, ulac win yettnusun deg-sen. Usuyen-nnsen n zzhu ttwattun; igelma5 n tgennawt cedhan tidla n illili d yefsan; times n lekwanen-nnsen xsin, ḥaca iYed asemmaḍ i d-yegran deg-sen. Imdanen uYalen ttgen turayin6 i teqcict-nni kan, ttran ad ten-tefdu deg wayen n dir. Umnen yis-s, ttYilen-as d tagennawt Wnisa i yettin d taqcict-nni. Tafrara, m ara d-teffeY deg wexxam, am tafukt, izenqan n turbit ad ten-tafeḍ ččuṛen d lYaci. Ttasen-d a s-gen tameYra, ttawin-as-d ijeğğigen, tisfifin, učči d tissit. Yettili di tmeYra n teqcict-nni wayen akk yettilin di tmeYriwin n igennawen. Llan ula d wagad i s-yettgen taḍeggaft. LYaci, akken kan ara d tejbu deg iderig n tebburt, d timyezwirit Yer-s, anwa ara tt-iwallin s leqreb.
Maca annect-agi meṛṛa ur sen-idrig ara i igennawen. Tagennawt Wnisa, asmi i twala akkenni, terfa : amek armi imdanen, widak-nni yellan zzik-nni ttamnen yis-s, uYalen ttun-tt, uYalen ttamnen s yelli-s n wemdan. Deg wakken terfa, tezwi amzur-is, tesenhez aqqeruy-is, tenna-yas :
"Atan tura, ula d nekkini, yemma-s n ddunit, aYbalu n kulci, nekkini yesutḍen tafusi7, uYaleY beṭṭuY ayla-w d yelli-s n wemdan. Isem-iw yuran deg igenni yumes s wayen iḍerrun di lqaea. Ur tt-qebbleY tagi. Ur qebbleY ad awiY ayen sselen imezzuYen-iwd wayen ttwalint wallen-iw. Amek tebYam ara ğğeY yelli-s n wemdan ad teṭṭef amkan-iw ? Amek tebYam ad ğğen yemdanen tagennawt talebdit ad ḍefren Wnisa tamaynut, tinna akkenni ara yemten ? DYa ihi Yas kan ad hduY i waḍu ayen iga Wubdir, asmi yerra tafrant Yer umeksa Paris, winna akkenni iyi-fernen ger tgennawin Yunyu d Atina, di temsizelt n ccbaḥa. Maca taqcict-agi, iran ad teṭṭef amkan-iw, ur s-ttefYent ara i yiri. Ay annect tebYu tekki-t ddunit, ur tettmettat ara alama rriY-asccbaḥa-ines d aYilif."
Tga akka tsawel i mmi-s bu tafriwin, winna akken ur nesei ara idammen n wudem; ur netteg ara ẓẓerb i tikli-is; yettagsen s tmes; ittṣeggiden ulawen s inecaben; yettawin yettara di lexlawi; yettazalen Yer yexxamen, yeskarray tilla ger watmaten, tnuḍin d twaculin. Mmi-s bu tafriwin, mmi-s bu texnanasin, winna akken werğin ngi ayen iwatan. Netta ur nettqil yiwen, ladYa m ara t-tesendeh yemma-s, m ara t-tesenti deg-s s imeslayen-is. Tsawel-as, tuzn-it Yer tmurt n Psukki, imi akkaggi i s-qqaren i teqcict-nni, yelli-s-nni n ugellid. Tagennawt Wnisa tulsa-s i mmi-s-nni bu tafriwin tamacahutt n Psukki : amek tra ad teṭṭef amkan-is ger yemdanen. Akken tekfa, tenna-yas s wurfan : "S tayri n tyemmatt d wayen akk Y-yesduklen, s inecaben-ik yessaYayen times n lebYi deg ulawen, m ur teqideḍ tinna akken i iran ad teṭṭef amkan-iw. Issefk-ak a d-terreḍ ttaṛ n yemma-k. Ad terreḍ lecYal s imukan-nnsen. Wwet Psukki s unecab-ik, sureg deg ul-is mseblu n lebYi, akken ad tḥemmel argaz ucmit, argaz uzelig, argaz aneggaru ger yergazen, win i wumi werğin d-teḍsi ddunit, i wumi xeṛbent tirga, yewwt laẓ armi ur yezmir ara ad yekker.
Akken s-tenna awalen-agi, Wnisa tesudel mmi-s, tesuden-it, syen sakkin, tekcem Yer yilel, tebda tikli Yef waman. Tetteddu Yef aman, tettağğa-d Yer deffir-es, seddaw iḍarren-is yesellufuyen i tkufta, tiwredtin d tizeggaYin. Akken tedda amecwaṛ, tbedd. Tbedd Yef yixef n yiwet n lmuja, tsawel, dYa wwin-as-d akkeṛus-is. Akken kan tulli sufella, dYa zzin-as-d igeniwen8 n waman. Usan-d Yer-s s tazzla : wa icennu, wa iceṭṭeḥ, wa yeṭṭef-as lemri akken as tt-wali iman-is. D tagi i d tarkeft i yeddan d Wnisa, tgennawt n tayri, imi tekker ad tekcem Yer yilel ameqran.
Di lawan-nni, Psukki, Yas akkenni tecbeḥ i tmuYli, Yas akkenni ttmeslayen akk medden fell-as, Yas akkenni ccenun fell-as, maca ulac argaz, neY agellid, neY ageldun, ulac ula d ameṛkanti, i d-yusan Yer-s, s lebYi di tmuYli, akken a tt-ibeggen. Ttwalin, s tidett, ccbaḥa-s akken ttwallin agelma n tgennawt. Snat yessetma-s-nni timeqranin, ulama akkenni tiff-itent di ccbaḥa, ur cennun ara fell-asent di tmurt akken ccenun fell-as nettat, maca acḥal ayagi tura i deg ddant d tislatin, uYen-tent igelliden imeqranen, yerna nnan gant tisulya yelhan. Psukki, Yas akken d tilemẓit, tecbeḥ, maca ur d-tufi ara isli ara tt-id-yeksen di lxiq-nni deg tella. Tezga tettYimi weḥd-es, tettṛağğu. Tra ad tḥemmel, tra ad teddu d tislit am yessetma-s-nni, maca Yas akkenni irgazen ḥemmlen akk ccbaḥa-s, ulac deg-sen win i d-yerzan fell-as amnaṛ n wexxam. Deg wakken tuyes, tuYal tekṛeh ccbaḥa-nni-ines. Baba-s yewhem imi ulac win d-yusan ad s-d-yesuter yelli-s, yuYal ikcem-it ccekk, yugad ammer ahat yeserfa igennawen. Xerzen-as-tt. Yiwen wass, yekker, yunag Yer Milittus9, akken ad yeseteqsi Uṛaklum Apullun. Imi yewweḍ, ieelq-as i ugennaw ameqran n wemkan-nni s wezger, yezla-yas-t, isuter deg-s akken ad as-d-yefk i yelli-s isli, am yessetma-s, ad tesali ula d nettat axxam. Apullun, agennaw n wemkan-nni, si tama-ines, yerra-yas-d awal.
Agellid-nni, netta yellan zik yettnecṛaḥ, iḥemmel ad yeḍs, iḥemmel ad yezhu, atan tura, deg wasmi d-yezzi deg Uṛaklum n Apullun, yexser wudem-is, yeḥzen Yef wayen i wumi d-yesla, Yef wayen s-d-yenna ugennaw n ccbaḥa. Imi s-yules i tmeṭṭut-is, i tgelliṭ, ayen d-yesla, rran-tt di sin i imeṭṭi. Ttrun, ttlumun, ttcetkin. Maca ussan ttYawalen, Uṛaklum-nni n ugennaw Apullun tewwi-yas-d akken ad yeḍru. Kkren, ugellid d tgelliṭ, bdan la ttheggin taqufett d wayen akk ilaqen i yelli-nnsen i wasmi ara teddu d tisilit, asmi ara s teṭṭef afus tayri Yer tsulya n lmut.
Imi d-yewweḍ wass-nni, ula d tafat n isufaḍ tuYal d tawraYt, tettezYuYud kan,tra ad texsi seddaw wabbu aberkan d-yettefYen deg ixefawen-nnsen; lmuzigga n tjewwaqt n tsulya tuYal d ṣṣut n leḥzen; ccna n talwa10 yuYal d ameğğed, ma d tislit, ad terfed kan s yeẓri, a d-ḍeggrent wallen-is tirgwa. Atah wamek muggren imezdaY n turbit-nni tawaYit i d-yerzan Yer wexxam n ugellid-nnsen : gezmen-tt d awal, sbedden akk lecYal-nnsen, ass-nni n tmeYra, akken ad d-begnen lYiḍ-nnsen Yef wayen iḍerrun.
Maca ayen ran igennawen ad yeḍṛu, ad yeḍru : ilaq-asen i imezdaY n turbit-nni d imawlan-is ad awin Psukki Yer tmenjaṛt i tt-yeggunin. Akken thegga tqufett, maca mačči n tsulya, d tinna n at-laxeṛt, fYen iqefafen deg wexxam n ugellid, yefY-d Yer-sen i meṛṛa wegdud, yusa-d ad yeddu d tgeldunt-is. Psukki tettru, imi teẓra mačči Yer zzhu n tsulya ara tinig, maca Yer lweḥc n lmut. Γas akkenni, tedda d usensu-s, ṭṭfen abrid Yer uẓekka-s, s ccna n at-laxeṛt. Zwar ad bdun tikli, baba-s d yemma-s, yellan yid-es, bdan ttlumun, kkaten di lbext-nnsen d wayen yeḍran yid-sen. Kukran ad ṛuḥen, ugaden ad siwḍen yelli-nnsen s amkan. Psukki, imi ten-twala akkenni , tenṭeq Yer-sen, tenna-yasen :
"AyYer ara ternum anezgum i yixef-nnwen ? ayYer ara ternum taderkent imeṭṭawen i tewser yeṭṭfen tifekka-nnwen ? AyYer ara terrem takurt deg idmarren-nnwen d yedmarren-iw s wannect-agi n nnehtat ? AyYer ara tkerzem udmawen-nnwen, widak-nni akken ttwalliY zik-nni am yiṭij, s tregwa n imeṭṭawen ? Ayen ara tenYem deg wallen-nnwen tamuYli-w ? Ayen ara tettqezzieem acebbub-nwen amellal ? Ayen ara tekkatem deg idmarren-nnwen, deg idmarren-nni iyi-d-yessekren ? Attan zdat-wen terzeft n ccbaḥa-w. D tiyita n lmut i d-wwint Tismin. D tinna i wumi tḥulfam. D ayen, tfut tegnitt, teṭerḍeq. Asmi akkenni i d-ttasen ttzuṛun-iyi yegduden, asmi akkenni igan tifrent, sawlen fell-i am yiwen, gan-iyi d "Wnisa tamaynut", ass-nni i wen-yessefk ad tḥeznem, ad tettrum fell-i, imi ass-nni i telfeY, ass-nni i yawn-ṛuḥeY. ẒriY, wallaY-t tura, d isem-agi n Wnisa iyi-gan akka. Awwit-iyi, eğğet-iyi Yef wecṛuf, get ayen wen-d-yenna Uṛaklum. ḤareY ad isineY tagara n tsulya-agi-inu tucbiḥt. ḤareY ad waliY isli-w, winna akkenni ara yuYalen d argaz-iw, winna iyi-d-tefka twenza-w. AyYer tettxatalem ? AyYer iyi-tettefarem Yef winna Yef yura ad yessenger ddunit-agi ?
Akken sen-tenna imeslayen-agi, tga akka tekcem Yer daxel n tqufett-nni, i yekkren ad t-tawi. Taqufett-nni terfed, tera Yer wecṛuf d-yezgan Yef yiwet n tiYilt. Akken tt-sawḍen iqefafen s amkan, sersen-tt Yef yixef n wecṛuf-nni, ğğan-tt-in dinna weḥd-es, uYalen-d. Ğğan-n ar tama-s ḥaca isufaḍ-nni n tsulya, widak-nni wwin yid-sen, maca i sexsin s imeṭṭawen-nnsen. Iqefafen-nni, imi d-uYalen s ixxamen-nnsen, wwin-d iqurray-nnsen ger tuyat-nnsen. Ma d imawlan-nni-ines, agellid d tgelliṭ, deg wakken kkawent tgecrar-nnsen seg eeggu d leḥzen, kemnen Yer uxxam, ṭṭfzn tasga n tellis, ggunin ad yezri yiḍ, iḍ i Yezzifen akk di tudert-nnsen. Di lawan-nni, Psukki, tbedd Yef yixef n wecṛuf, tettergiggi, tettru, tḥulfa i ubeḥri asemmaḍ n Zifirus11, yebda yesluffuy i ddil-is. YuYal isuḍ aceberber-nni-ines n teslit, icuff-it, yewwi-tt sdaxel-is. Irfed-itt yid-es, sennig wecṛuf-nni, yewwi-tt deg igenni, isers-itt deg tlemmast n yiwen welma, Yef weksa.
Psukki tezdew Yef weksa-nni alses12, tefka llwi i tfekka-ines Yef wusu n tmusayt13 i tessesmeḍ nnda. Degmi i ires acemma wallaY-is, yekkes-as weYbel-nni tt-yeṭṭfen, tettu iman-is, dYa tewwi-tt tnafa. Imi d-tuki, tuYal-d deg iḍes, yetthedden wul-is, texzeṛ ar zdat-es, twala yiwen n tganba akkenni, Yur-es isekluyen meqrit, dlen s waṭas n iferrawen d izegzawen. Twala diYen tala, aman-is ttbanen-as-d am lemri. Di tlemmast n tganba-nni, rrif n ucercuṛ-nni n waman, yefY-ed yiwet n tmezduYt : ad s-tinniḍ d igennawen i t-yeẓan dinna. Akken kan ara tbeddeḍ Yef wemnaṛ-is, ad s-tYellliḍ aql-ak di tmezduYt n ugennaw. Ṛṛef-is yettwaṛeqem s tuya14 d wubur15, ibedd Yef tgejda n wureY, ma d isudal16-is ttwadehnen s weẓref, swayes nejṛen fell-asen iYersiwen n teẓgi. Ad tkecmeḍ kan ad k-id-maggren. Winna yesawḍen ad yefk tudert i iYersiwen-nni, ad yili d amdan ameqran, ger wemdan d ugennaw, neY d agennaw maḍi. IdYaYen swayes tewwt tYerYart n tmezduYt-nni, yettwanejren d tiḥjuṛin, ttwagan s ugemmas17. Ay arezg n win yufan tagnitt ad yesers aḍar-is, Yas yiwet n tikkelt, Yef yedYaYen-nni ! Ma di beṛṛa, deg ufrag, idisan n tmezduYt-nni, ama s tehri amas teYzi, ttwaclelen akk s wureY ubriz. Isudal-is, deg wakken ttezruṛuqen, d nutni i ittaran tafat i wemkan-nni, deg treṣa tmezduYt-nni, ticki teYli tafukt. TamezduYt-nni ur teli ssuma ! Ma sdaxel, kifkif, d tafat n wureY i d-ttarant i tmuYli texxamin d ibelnumen18-is. Rnu-yas akk i wannect-nni, ayen akk yellan sdaxel, iga s wureY d weẓref. Yal taYawsa s wazal-is. Yal taYawsa terra tiYri i tmezduYt-nni. Dinna, deg wemkan-nni, i imlal igenni d tmurt, dinna i yettemlil ugennaw t-izdeYen imdanen, deg uxxam-nni agenwi, winna yesuli Wubdir s ufus-is.
Psukki tettwajbed, am wezzal Yer ddkir, s sser n wemkan-nni. Deg wakken tuyes ad tẓer ayen yeffer wexxam-nni, tga akka tuẓa. Tezger i umnaṛ, tekcem Yer daxel. Allen-is ttazzalent, ulac tasga neY taYawsa i Yef ur risent ara. Tfur akk ayen yellan dinna, ayen d-tḥuzza tmuYli-s. Tettnadi, tufa akkin i texxamin-nni yellan sdaxel, tiḍwiqin, anda ttwafren igerrujen imeqranen. Ulac akk ayen yella di ddunit, ur tuffi ara dinna. Maca, annect-nni akk, mačči d ayen ttwallint wallen-is i tt-yeswehmen, ayen i tt-yeswahmen d amkan-nni, amek armi igerrujen-nni akk yellan deg-s, ur ttwafren ara. Tabburt n tmezduYt tezga telli, ulac ula d ieessasen i ittqaraeen fell-as.
Imi akkenni tettwali igerrujen-nni akk yellan zdat wallen-is, ayen s yezha wul-is, tesla i i ṣṣut n yiwet n taYect wer tafekka, tenna-yas-id : "AyYer, a Tageldunt, i teggumaḍ ad d-tekkseḍ allen-im Yef igerrujen yellan dag-i ? Annect-agi meṛṛa i inem. Ṛuḥ, kcem Yer texxamt-im, ḍleq Yef usu, akken ad tesgunfuḍ. Ma triḍ ad tcucfeḍ, cucef. Ticki, m ara tekfuḍ acucf, ad tafeḍ heggaY-am tiremt n ugellid, ad t-tafeḍ tegguni-kem i imensi. Nekkeni i wumi d-tesleḍ, d taqeddact-im, anda twehaḍ aḍaḍ-im, ad t-ḍeferY. Inni-d kan d acu i tebYiḍ, a kem-id-yaweḍ. "
Psukki tekkes-as tegdi, teẓra qureen fell-as igennawen, qqureen Yef twenza-is. TuY awal i taYect-nni s-d-yemeslayen. Tekker ad tekkes eeggu di tfekka-s, tekcem Yer texxamt-is, teḍleq Yef usu, dYa tgen. Akken d-tuki, tezri ad tcucef. Imi tella tecucuf, twala Yer yiwet n tdekkant, yellan ar tama n ubelnum deg tella, ijeqduṛen n umačča. Tettwali annect-nni meṛṛa i nettat, yettwafk-as-id akken ad tekkes anezgum deg ul-is. Texzer tiremt-nni, dYa tga akka tuẓa Yer tdekkant-nni akken ad tečč. Mazal teqqim, yers-ed Yer zdat-s ubinu d umačča. Tiram n umačč-nni s-d-yettwarsen di tḍebsiyin, mačči kan meqrit, maca lhant d ayen kan. Annect-nni meṛṛa ulac win sen-ten-yewwin, ad s-tinniḍ d aḍu i ten-d-yewwin ger igenni d tmurt, isers-as-ten-id-zdat-es, Yef tdekkant-nni. Ulac anwa i twalla. Tsel kan i imeslayen, wissen anda d-tekken. Yerna tura mačči i yiwet n taYect i wumi tsel, aṭas yid-sent. Yal taYect d taqeddact. Tečča armi teṛwa, ikcem-d yiwen icennu, maca kifkif, ala taYect-is i wumi tsel, ur tezmir ara ad twali tafekka-s. Tesla diYen i wayeḍ yetturar snitra, maca, ula d netta, am winna icennun, ur d-iban ara. Cwiṭ akka, atentan rnant-d tuYac nniḍen, cennunt d tmezwarut-nni. D ṣṣut n waṭas n yemdanen i illan dinna, gan talilt19 n ccna.
Akken tekfa termelt20-nni n wučči d ccna, tekker Psukki tekcem Yer texxamt-is, akken ad tgen. Iḍ yuzzel yakkan imi d-yewweḍ yiwen ṣṣut Yer imeẓẓuYen-is. Degmi akken tella weḥd-es, tkecm-itt tegdi. Tugad Yef yiseY-is. Ur teẓri ara d acu i yellan deffir n ṣṣut-nni. Ur teẓri ara d acu i tt-yeggunin. Atan yewwḍ-ed yesli-nni udrig. Yuli Yer wusu-s, iga Psukki d tameṭṭut-is. Maca akken kan tefrari tafat, yeffeY. Akken kan yeffeY, uYalent-d tuYac-nni i yellan frent dinna di texxamt, beddent Yer teslit-nni i wumi teYli tindert. Lhant yid-es akken iwata. Maca di lxiq-nni deg t-tella, ṣṣut n tuYac-nni, uYalent-as d lemwansa.
Di lawan i deg tella Psukki deg tmezduYt-nni n wergaz-is, imawlan-is, nutni, gguman ad eyun deg imeṭṭawen. Degmi ten-yeṭṭef wemnir Yef yell-nnsen, yegguma ad sen-yebru. Rnu diYen tewser, si tama-s, ur ten-tqal ara. TeYli-d fell-asen Yef tikkelt. Maca degmi yuzzel wawal fell-asen, snat n yess-nnsen-nni timeqranin, tidak-nni i yuYen igelliden, sslant, dYa ğğant ixxamen-nnsen, ula d nutenti, sennig wulawen-nnsent, unagent Yer imawlan-nnsent, akken ad ten-wansent, ad kksent fell-asen amnir, Yas ammer s wawal.
Iḍ-nni amezwaru, Psukki, Yas akken ur twala ara argaz-is, maca teẓra yella Yer yidis-is, tḥulfa-yas imi t-tnallen iḍudan-is, tesla-yas imi s-yenna : "A Psukki, Fertuna21 terfa, a tameṭṭut-iw tucbiḥt, tquree-ikem, maca mačči s wayen yelhan. UgadeY fell-am, degmi i issefk ad tbeddeḍ Yer yiman-im, ad tegreḍ tamawt akk i wayen d-iteddun Yur-em. Yessetma-m, ḥulfant i lmut-im. FYent ad nadint fell-am, ad nadint Yef lateṛ n isuraf-im ineggura, ttazzalent Yer yefri-nni, anda akkenni i kem-ğğan imawlan-im. Ma yella tesliḍ Yer dinna i nnehtat d umeğğed, ur ttar ara awal. Ur ttmuqul ara akk Yer tama-nni. Ma yella terriḍ-asent awal neY tmuqleḍ Yer tama-nnsent, atan ad terwi fell-am d fell-aY. Ad Y-d-tegluḍ s twaYit tameqrant."
Psukki tenna ih, tgezm-itt ad teg ayen kan yefYen Yef wergaz-is. Maca akken kan yeffeY, tuffa-d iman-is weḥd-es, yerza-d Yer-s lxiq-nni amcum, dYa terra-tt i imeṭṭi d nnehtat. Kra yekka wass d nettat d acetki, d nettat d asenekti. TettYil-as s tidett temmut, tettwakbel s daxel n lḥebs n wureY. Tegmeḍ Yef yemdanen, ur tezmir ara ad tazzel akken ad tekkes anezgum i yessetma-s-nni yettrun fell-as, neY xerttum, ad tent-twalli ula d awali. Rnu degmi d temekta ur gganent ara, ur tettent ara, ur cucufent ara, ur lint ara ula d win ara sent-yekksen Yef wulawen-nnsent, dYa tebra i yeẓri-s. Tettru fell-asent. Tettru, armi tt-tewi tnafa.
Ur tmul ara, atan diYen yezzi-d wergaz-is, yeẓẓel Yer tama-s, sdaxel n wusu. Yefka iYalen-is, dYa yesudel-itt Yer yedmaren-is. Maca nettat tegguma ad tfak imeṭṭi. YuYal yenna-yas : "Amek, d ayagginni iyi-tṛegmeḍ, a yul-iw ? D acu izemreY ad t-gganiY Yer-m, a Psukki, nekkini, argaz-im, d acu izemreY ad t-sirmeY ? Kra ara yekk wass, kra ara yekk yiḍ, Yas ula m ara d-tafeḍ iman-im ger iYallen n wergaz-im, d kemmini d imeṭṭi. Kker, awi-tt akkagi, err Yer cafa, tḍeggereḍ iman-im. Mekti-d d acu im-nniY iḍ yezrin, mekti-t-id asmi ara d-tafeḍ iman-im teṭṭef-ikem tmeddit."
Maca deg wakken tettezzi tetteneḍ, tettru, tesekna argaz-is, iqbel-as akken ad teg lebYi-s : ad twali yessetma-s, ad sen-tekkes anezgum, ad temeslay yid-sen. Γef wannect-agi i iqbel wergaz-nni-ines, yedda-yas di lebYi. Iqebl-as maḍi ad sent-tefk tarzeft n tYawsiwen n wureY yellan deg wexxam-nni-ines; ad sent-tefk izurar akk i tebYa. Maca zwar ad teg ayen akkenni tt-yeggunin, yesmekta-tt-id ayen i s-yenna akkenni yakkan, yerna diYen yenna-yas ma yella twala yessetma-s, ammer anda sent-ttaY awal ma nnan-as issefk-as ad twali udem n wergaz-is. Ammer anda lebYi ad tt-yawi Yer txessaṛt. Ma tummen-itent, tra ad twalli udem n wergaz-is, atan ad d-tawi nnger i iman-is, ur mazzal ara akk ad tissin lḥamu n ger iYallin-is d talsest22 n yedmarren-is. Maca di talwa-nni deg tt-tella akken, tekkes-as aYbel : "Mmentif ad mmteY wala ad bḍuY yid-ek. Ddunit yid-ek kan i itelha. TtriY-k, ih, ttriY-k am tbuhalt. Ay akken tebYuḍ tilliḍ-k, rriY-k ugar n wakken rriY ddunit-iw. Zdat wallen-iw, ttwalliY deg-k d Tayri s timad-is. Maca ttxil-ek, qebl-iyi diYen taYawsa nniḍen : "Inn-as i Zafirus ad d-yawi yessetma Yer da, akken iyi-d-yewwi nekkini." Tettmeslay-as, tessudun-it, teqqar-as awallen iẓidanen, teggar-as timeYlal, almi d-yuffa iman-is d ameḥbus ger yedmarren-is. Mačči kan tesluffuy-as, terna tettmeslay-as Yer tmeẓẓuYt, teqqar-as : "A tament-iw, ay aragaz-iw, d keč kan i d ddunit n Psukki." Imeslayen-nni meṛṛa s-tenna stuffra Yer tmeẓẓuYt, deg wakken lhan, sefsin argaz-nni-ines, iqebl ad yeg akk ayen s-tenna. Akken qrib ad yalli wass, dYa yenser ger yedmarren-is, yeffeY.
Yessetma-s, akken kan wallant ifri-nni i deg ğğan imawlan-nnsent Psukki, uzzlent. Beddent suffella, bdant imeṭṭi d umeğğed. Snegrent iẓri-nnsent, kkatent deg idmarren-nnsent. Ayen akk yellan dinna, ama d idYaYen, ama d ifran, ttaran-d ahu i umeğğed-nni-nnsent. Ttrunt, sawalent s ṭṭelq n tuYac-nnsent s yisem n weltma-tsent. Ahu-nni n yedYaYen d idurar sawḍen tiYri-nnsent Yer tmezduYt n Psukki. Nettat, akken d-tesla, tefY-ed Yer beṛṛa, tettergiggi., teqqar-asent : "D acu i kent-yuYen ? AyYer tessaeyayemt di tuYac-nnkent s wannect-agi n imeṭṭi d umeğğed ? Ma fell-i i Yef tettrumt, aql-i da. Aṛa-yakent asenekti. Sefḍemt imuyag-nnkent, widak-nni i deg iga imeṭṭi tiregwa, imi tura tzemremt ad tesudnemt weltma-tnkent tamecṭuḥt."
Psukki tsawel i Zifirus, yusa-d, imirmir. Iṣuḍ, yewwi-tent-id s ttawil, ur s-ukint ara akk i webrid. Atentad tura mlalent di tlata, myuṭṭafen, msudalent, msudanent : imeṭṭawen-nni-nnsent n llina, winna akkenni yekkawen, di talwa i deg ttellant, uYalen-d s wadda. Tenna-yasen-t Psukki : "Kecment Yer wexxam. Kecmemt s ttlewliw Yer wexxam-iw. Sfimt tisfi-nnkent deg yedmarren n weltma-tkent Psukki." Imi akken sent-ttmeslay, teskan-asent tiYawsiwin-nni akk n wureY i tela deg wexxam-is, sslant i tuYac n tqeddacin-nni yellan deg wexxam, tidak-nni i iqeddcen fell-as, wwin-tent cucfent, syen sakkin, sarbin-asent-d akken ad eččent. Ayen akken wallant d wayen ččant, ur yezmir ara akk wemdan ad yili annec-ten, iban kan akka d agennaw i d bab n wexxam-nni, i d bab n trikka-nni akk i sent-id-yezzin. Degmi cucfent, ččant, sswant, dYa yebda igem deg ulawen-nnsent lebYi. Yiwet di yestmas-nni, teṭṭef iman-is, tuYal d ayen, ur tezmir ara ad tesusem, dYa testeqsa Psukki, tra ad ttẓer anwa i d bab n wexxam, anwa i d bab n cci-nni yellan seg-s, imi bab-is, Yef wakken tettwali, iban kan akka d agennaw, yerna d argaz-is, degmi i tebYa ad tẓer amek i iga. Maca Psukki ur tettu ara d acu i s-yenna wergaz-is, teffer akk imeslayen-nni-ines deg ul-is. Tekker tesnulfa-yasent-id imirimir tamacahutt, tenna-yasent d yiwen ilemẓi, d azriru, i si tebda kan tamart tettara tilli i imuyag-is, maca degmi ara d-yekker d netta d ṣṣyada deg teẓegwa d idurar. Yerna diYen degmi akken tugad anda s-d-yettensar kra, tugad ad d-tesken lbaḍ-nni-ines teffer deg ul-is, imi akken yettiYzif umeslay, tebda tettcebbiḥ-asent s izurar, tettqen-qsent tixutam d tmengucin n wureY. TuYal tsawel-as diYen i Zifirus, tefka-yas-tent ad tent-yerr ansi tent-id-yewwi.
Akken kan d-tfuk awal, dYa yessetma-s-nni ufant-d iman-nnsent deg uxxam n baba-tsent d yemma-tsent. Maca tisiqest-nni n tismin, d ayen, tenta deg uksum-nnsent. Ttbanent-d deg imeslayen-nnsent, d wayen akk heddrent ger-asent Yef weltm-tsent-nni tamecṭuḥt. Tagara n umeslay, yiwet deg-sent tenna-yas : "Aqla-kem, a Fertuna taderYalt, am wul igersen ! Amek armi tferqeḍ ger-anteY, ger tyessetmatin i itḍen yiwet n tebbuct ? Amek armi Y-tefkiḍtiwenziwin timgaradin ? I nekkenti, nekkenti yellan d timezwura, nekkenti i wumi tefka twenza akken ad neqdec Yef yergazen ibeṛṛaniyen, nenfa Yer tmura n medden, agemmaḍ i tmurt n imawlan-nteY, n wakal n baba-nteY, nzerri ddunit-nteY anda ur nẓer widak-nni Y-d-yurwen, am tmenfiyin; maca tamaẓuẓt, mesfeḍ eeddis, ulac d acu ur teli ara, ula d argaz-is d agennaw. Amek armi d nettat i wumi d-tesiḍ, nettat ur neẓrin ara anda ara terr ayen s-d-tefkiḍ, nettat ur neẓrin ara d acu ara teg s trikka s-d-tefkiḍ ? Twalaḍ, a weltma, acḥal d ssyaYa, yerna d tubrizt-nni, i ittexnunusen deg wexxam-is; twalaḍ iseYma n lkettan-is; udem uṛqim n isudal n wexxam-is; agemmas n tYerYert i d wannect-nni akk n wureY i Yef teddun iḍarren-is ? DYa ma s tidett zrir wergaz-is, am wakken d-tenna, atan iban akka ulac tameṭṭut di ddunit i wumi tqeeed twenza am nettat. Rnu diYen, ma yella d agennaw i tuY, tanumi d tayri, iban kan akka tagara ad tt-yerr d tagennawt. Ih, s Hiṛaklis, ar akka ara teffeY. Di tura i tettwali iman-is d tagennawt. Twallaḍ-tt amek tuYal. Amek i tesuli ccan-is fell-anteY. Di tura i tebda tettḍeggir tamuYli-is d asawen, ad tḥulfuḍ d tagennawt i yellan zdat-em, m ara tesleḍ i tuYac n yemdanen-nni iqeddcent fell-as, neY m ara tesendah aḍuyen s timad-nnsen. I nek, nek i wumi tefreY twenza, nek yuYen amYar yugaren baba, yerna aqerruy-is d aferḍas am texsayt, di teYzi annect n wegrud, yerna iẓerb axxam-is, s tsergal n wezzal."
Akken kan tsusem, tenṭeq tinna nniḍen, tenna-yas : "I nek, i wemYar iyi-d-yefka zzehṛ-iw, iseewj-it akk waṭṭan n yeYsan ? D acu ara ḍemeeYYer win yeknan, bexlaf imeslayen n tayri, i ittawi wul-iw s tmara ? Degmi ara d-kkreY d nek d ddhin deg iḍudan-is uttilen, yeqquren am yedYaYen, serYayeY ifassen-inu ileqaqen s tmassadin23 ifuḥen, s iciffunen yerkan s yeẓmi n isafaren uYemilen. Atan ihi wamkan iyi-d-yefka lbext-iw. Mačči d amkan n teslit, d win n tefremlit yezgan deg iYilifen. I kem, a weltma, wallaY d acu i yewwin wul-im d wallen-im, - ihi tura a d-inniY akk ayen yellan deg-i -, amek armi tqebleḍ annect-a ? Nekkini, ur qebleY ara ayen akka i iḍerrun, ur qbileY ara ad ttwalliY taqcict tettidir di trikka ur tuklal. Twallaḍ amek i Y-d-tettmuqul ? Amek i tesmYer iman-is fella-nteY ? Amek i Y-d-tefser s zzux zdat wallen-nteY ayen tela ? Twallaḍ-tt amek tettcuffu iman-is ? Twallaḍ amek Y-d-teḍegger tisugar n wureY d wezref, ayen akken akk ur tebYi ara ad teqqen ? Twallaḍ amek i Y-d-tessufeY imi teeya deg-nteY ? Mazal nekcim, taeya deg-nteY, tessufeY-aY-d di tnifift n waḍu, amzun akken mačči d yessetma-s. Am iniY, aql-i mazal ur d-YliY ara deg tqacuct n trikka-s. Tura, a weltma, ma yella iqeṛḥ-ikem wayen twallaḍ am nekkini, ilaq-aY ad s-neddukkel i taluft-agi. Ilaq-aY a d-naf ttawil amek ara s-nerr Yef tengeft. Maca ayen akka d-newwi yid-nteY, amer yella win ara t-iwallin ! Ad t-neffer ula Yef imawlan-nteY. Ulac win ara t-yeẓren. Amer anda sen-teqqareḍ mazal-itt tedder. Anef, nwalla kan nekenti ayen i wumi nendem imi ten-wala, ulayYer ara nazzal Yer imawlan-nteY d wegdud-nteY akken ad sen-nnini anda tella. Imi akken qarren : ulac win yezhan di tilli n tmuYli n medden. Issefk ad tegzu taggara nekenti mačči d tiqeddacin-is, nekenti d yessetma-s timeqranin. Maca tura, ilaq-aY a nezzi Yer yergazen-nteY, a nerzu Yef yexxam-nteY, Yas ma d imeYban, maca zedigit. Syen sakkin, a s-nmeyyez i taluft-agi. Issefk-aY ad d-nezzi s waggus idusen, akken ad neṛz di temcumt tisas."
Snat n tlawin-agi, akken diri ulawen-nnsent i diri-t wayen ttheggint i welmat-sent. Ffrent tirezzaf-nni i d-wwint Yer Psukki, rwint imezran-nnsent, yerna deg wakken tt-d-saysent, gant akka xebcent akk udmawen-nnsent, teddunt ttrunt. Akkagi-nni i yuYalent Yer yergazen-nsent. S wurfan d timuhbelt swayes i kkrent ad gent tixidist, neY ma tram taballaYt tameqrant, i weltma-tsent tamecṭuḥt, tinna akkenni ur nuklal.
Maca, argaz-nni-ines, Yas akken ur t-tessin ara udem-is, yal iḍ m ara gnen akkenni, ittales-as-d i Psukki awal-nni i s-yenna yakkan. Maca yiwen yiḍ, yenna-yas : "Twalaḍ tura, twalaḍ tawaYit i deg tgerḍ iman-im ? Fertuna attan ssi tebda kan teskan-ed tuYma-is, ma yella ur teuseḍ ara iman-im, ma yella ur tbeddeḍ ara Yer yiman-im, attan ur tetteeṭṭil ara ad t-tesker. Snat n temcumin-nni n yessetma-m rrant ad am-andint taqerract. - taqerract-nnsent tban, rrant ad wallint udem-iw, maca akken m-d-nniY yakkan, ur tettwalliḍ ara udem-iw n tidett, ma yella twallaḍ win n wass-agi. Atan a d-assent i snat tterkat Yer dagi-nni, - ad begsent Yer nnger n uqerruy-im, - ad d-asent, ẓriY - ammer anda tettmeslayeḍ yid-sent. Ma yella ul-im yelhan d tasa-m n tegmatt ur am-fkin ara afud akken ur tent-gedleḍ ara, m ara m-d-meslayent Yef wergaz-im, ur sen-tesmuzgut ara, ur sent-ttara ara awal, imi, tura, ur netteeṭṭil ara ad nesnerni tawacult-nneY, imi taebbuṭ-agi-inem, tagi d-yettbanen am tin n teqcict tamecṭuḥt, iḍ-agi ad terfed agrud, eg-it d tasraft i lbaḍna-nneY, imi ma yella ur tusefYeḍ ara tufiYt, mim-m ad d-yeffeY d agennaw; maca ma yella win i wumi t-tenniḍ, ad d-yeffeY d amdan."
Ayen s-d-yenna akkenni yeččur d talwa ul n Psukki. Tezha s wayen tesla. Di tura i tettwali mmi-s d agennaw, tettawali iseY agenwi Yef twenza-s, tettwali iman-is ger tgennawin, d tayemmatt tegenwit. Ussan zzerin, agguren ṭaffaren-ten, tḥetteb, Yas akkenni ikcem-itt unezgum, tewhem, teqqar-as amek armi tisegnit n wergaz-is teqs-itt kan akka acemma, yeṭṭef ueebbuḍ-is. Maca snat n TfiYrin-nni n yessetma-s, ttsuḍunt mseblu am tzermatin, ṭṭfent yakkan illel. Ma d argaz-is, winna akkenni tuY akken kan di kra n tegnatin n yiḍ, ihulfa-yasent, dYa yezzi Yer tmeṭṭut-is akken ad s-yinni tikelt nniḍen : "D waggi i d ass aneggaru, d waggi i d ass n tidett ! Win i kem-ikerhen, winna akken ukud tecerkeḍ idammen, atan ibegs-d Yer-m. Atant-aya s wefruy deg ufus, rrant ad m-t-tesunten-t di tgerjumt. A tawaYit, ah ay ayen d-iteddun Yer-nneY, a Psukki, a yul-iw ! Γur-em Yef yiman-im d nekkeni, ṭṭef iman-im, segmeḍ nnger Yef wexxam-agi, Yef wergaz-im, Yef yexf-im, Yef mmi-nneY. Ma yella d tilawin-agi, sut-tmegraḍ, tidak-nni i wumi ur zmireY ad YreY yessetma-m, imi m-buddent lmut, rekḍent aḥrir-nni n idammen kent-izdin. Ur tent-ttmuqul ara; eg ccmee i imeẓẓuYen-im, ur sent-smuzgut ara m ara bdunt ttmeslayent-am-d am Tsirinatin, m ara m-d-beddent Yef iceṛfan, m ara bdunt Yeṭlent-d idurar s ṣṣut-nnsent ineqqen, s ṣṣut-nnsent izzereen lmut.
Psukki, taYect-is, degmi d-neflen fell-as imeṭṭawen, tuYal ur tesefrah ara imeslayen, maca tenna-yas : "Aṭas ayagi tura, aql-i nniY-ak, degmi i k-d-beggneY tayri-w, tzemreḍ ass-agi ad tettekleḍ fell-i. In'as kan i Zifurus-nneY akken ad yeg cceYl-is, imi iyi-tekkseḍ ula deg udem-ik agenwi, ur triḍ ara ad t-walliY, eğğ-iyi xerttum ad walliY wid n yessetma. EennaY-ak s tengaḍ-nni yezzin i twenza-k, s imuyag-ik fessugen am widak-w, s yedmarren-ik yerYan ur ẓriY anta times i yuYen seg-sen, s tidett, akken rriY ad iyi-d-tesekneḍ udem-ik, rriY ad walliY ulama deg wudem n luffan-agi yellan deg ueebbuḍ-iw, m ur tsudleḍ s idmarren-ik yessetma m ara d-kecment. I wudem n Psukki, i yettamnen ḥaca yis-ek, i ittidiren ḥeca i keč, di tudert yelhan. ma tgiḍ-tt, atan nniY-ak ur mazal ara akk a k-d-sutreY ad walliY udem-ik. TtwalliY yis-s m ara d-yeYli yiḍ, aṛa-yi ! D keččini i d tiziri-w, d keččîni i d iṭij-iw."
Tettmesla-yas, tessudun-it. Yeskeṛ s simeslayen-nni d-yettefYen ger tcenfirin-is, tidak-nni i s-tesrussuy Yef weksum-is. Iga akka, yeṭṭef amzur-nni n Psukki ger ifassen-is, isefḍ-as yis-s imeṭṭawen-is, yerna iṛegm-as ad yeg akk ayen tebYa. Akken kan s yenna akken, tulli-d tafrara, dYa yeffeY zwar ad t-id-taf tafat dinna.
Snat n yessetma-s-nni n Psukki, degmi t-tefrant Yef uqerru n weltma-tsent tamecṭuḥt, uysent ad zzint Yer-s. Deg wakken uysent, ttunt ur dlint ara Yef imawlan-nnsent. Akken kan d-ṣubbent deg uYerabu-nni ten-yewwin, uzzlent ullint Yef wecṛuf-nni n Psukki, wwḍent kan ar taqacuct, bran i iman-nnsent deg yilem, maca Zafirus, Yas akkenni sennig wul-is, ur yezmir ara ad yeṛz awal n ugellid-is, ieus fell-asent. Iṭṭef-itent-id ger igenni d tmurt, yewwi-tent, isers-itent s ttawil zadat wexxam n weltma-tnsent. Nutenti, akken kan rsent, wwḍen iḍarren-nnsent lqaea, rran metwal tabburt n wexxam, kecment. Kecment kan, mYent Yef weltma-tsent-nni, sudelent-ett Yer wulawen-nnsent, bdant la tt-ssudunent. Rrant iman-nnsent ferḥent imi tt-walant. Ulac akk d acu i d-yettbanen Yef wudmawen-nnsent. Frent turart-nnsent, akken ad siYent deg-s laman. Yenṭeq yiwet deg-sent Yer-s, tenna-yas : "A Psukki, aql-akem mačči am tikkelt-nni yezrin, asmi telliḍ d taqcict tamectiṭuḥt, qrib tura ad tuYaleḍ d tayemmatt ! Tagi d tidett d tarzeft yelhan i s-Y-d-temuggreḍ ! Qrib ad yezhu wexxam-agi s-yis-em d winna akken yellan deg weeebbuḍ-im ! Mmi-m, aql-aY dagi, d nekenti ara t-id-yesekren, mmi-m bu twenza n wureY ! Ad nbedd Yer-s akken iwata ! Ccbaḥa-s terra ahu i tinna n imawlan-is, d agennaw s timad-is ara d-illalen."
Kemmlent akkenni, s wawal aẓidan, tessunt-as leḥrir Yef usennan cwiṭ cwiṭ almi ssaYent deg-s laman. Γwint-as allaY-is, dYa nettat, di talwa-nni deg tt-tella, imi tent-twalla, tga akka tekkes fell-asent eeggu. Tuzen-itent cucfent s waman yaḥman, syen sakkin, tsersa-sent-id ad ččent. Ulac tiremt taẓidant ur ufint ara Yef ṭabla. Akken ččant, tendeh Psukki Yer snitra, tenna-yas : "Urar a snitra", dYa snitra tebda turart. Γas akkenni allen-nnsent ur wallant ara win yekkaten snitra-nni, maca ṣṣut n tmawayin24-nni i wumi d-berrun lexyuḍ-is, yettawi di targit, itekkes iYeblan d eeggu. Maca Yas akkenni, lmuzigga-nni d-yettefYen deg snitra-nni, ulama ẓẓidet am tamment, ur tessaweḍ ara akken ad teserḍeb ulawen n yessetmas-nni n Psukki. D idYaYen i yelant deg idmarren-nnsent. Kmant fell-as. Rannt iman-nnsent smuzgutent, maca ttxemmimnt amek ara s-tt-xerzent. Lmuzigga-nni tekkat, nutenti ttmeslayent-as. Ṛuḥent-as kan s ttawil, steqsayent-ett kan akka, am akken d awal kan i d-yettawin isteqsayen-nni nnsent. Steqsayent-ett ladYa Yef wergaz-is, amek i iga ? Anda i illul ? ansi i d-yuY aẓar ? Psukki, s nniya-ines, tettara-yasent Yef isteqsiyen-nni-nnsent, degmi tettu d acu i sent-tenna yakkan, tikkelt tamezwarut imi ten-twalla, dYa tesnulfa-d iririyen nniḍen. Tenna-yasent d akken argaz-is yekka-d di yiwet n tmurt tuqribt; d ametjaṛ, Yur-es aṭas n lecYal. Tenna-yasent d akken yeffeY di temẓi, yewweḍ d argaz, ula d aqerruy-is yebda yesemYay-d anẓaden imellalen. Tettmeslay-asent, tettakk-asent, am tikkelt-nni tamezwarut mi d-usant, tiYawsiwin n wureY. Syen sakkin, tefka-tent i Zifirus, yerra-ten Yer wansi d-kkant.
Imi akkenni tent-yerfeḍ waḍu azuzan n Zifurus, isers-itent Yer wanda tent-id-yerfed, zwar ad zzint s ixxamen-nnsent, tenna-yas yiwet i tayeḍ : "Twallaḍ, a weltma, lekdeb n tungift annect-it ? Iḍelli kan tenna-k d ilemẓi, akken kan bdan wanẓaden meqqin-d deg udem-is, tura yuYal d argaz, mYin-d Yef userruy-is wanẓaden imellalen. D acu-t wergaz-agi, deg ullay ar uYelluy, teYli-d fell-as tewser. Nek ttwalliY, a weltma,snat n temsal deg wayen akka Y-d-tenna : sal d timucuha i Y-d-tesawal, sal werğin ur teẓri argaz tt-yuYen. Anda tella tidett ? Issefk ad tt-nenadi di trikka-ines. Tura, ma yella ur tessin ara udem n wergaz-is, iban kan akka d agennaw i tuY, yerna diYen d agennaw winna akkenni yellan deg ueebbuḍ-is. Tezṛid, a wer tt-id-yaf wass-n, - issefk-aY ad neg aweYzi akken ur d-iḍerru ara, - imi ammer ad tuYal yiwen wass d tayemmatt n ugennaw, nek ad xenqeY iman-iw, aql-i nniY-am !
"Ssisbedda, di sya ar azekka, kker ad nuYal Yer imawlan-nteY, dinna a nkemmel ameslay-nneY. Syen imiren, a s-neqqim i taluft-agi akken iwata, a s-d-naf tifrat-is.
Deg wakken ttwaceYben wallaYen-nnsent s taluft-nni n weltma-tsent, unzent s ubellez Yef iquuray n imawlan-nnsent. Rnu degmi diYen ur ginent ara deg yiḍ-nni, azekka-nni, akken kan tefrari tafat, ṭṭfent abrid Yer wecṛuf-nni n weltma-tsent, beddent dinna, bdant ttrunt, rrant iman-nnsent ttwaYent, qqarent-as i weltm-tsent : "Ay arezg-im, kemmini tezhiḍ, ulama ur teẓriḍ ara d acu i kem-yettṛağğun. Yethenna yexf-im. Maca nekkenti, nettqarae fell-am. Aqla-Y ikecm-aY weYbel-im, ur neggan ara uḍan. Nesla - yerna d tidett, nekkenti yettḥulfun s isegli25-m, ur nezmir ara ad neffer fell-am ayen yellan - nesla d azrem annect-ilat, itettel Yef wagim n tyersiwin, amgerḍ-is yeččuṛ d mseblu, imi-s d tasraft tuzzirt, d netta i d-yettasen yal iḍ yeggan s tuffra, yeggan Yer tamma-m. Mekti-d uṛaklum n Apulun, winna i m-yennan ad taYeḍ lweḥc ucmit. Aṭas n imeYrusen, n inegmaren d imezdaY n tmurt i t-iwallan tameddit n wass, m ara d-yekcem s axxam, yečča yeṛwa, ieum-d deg wassif-nni d-yezgan ar tama n wanda yezdeY. Im' ara tmeslayen, qqaren-as ur kem-yesseččay ara akka i lebda s tiram yilhan, yesseččay-ikem akken ad yumYur mmi-m-nni yellan deg ueebbuḍ-im, asmi ara yemed, syen sakkin, a kem-yesgumeḍ. Ihi, tura, ṛṛay atan ger ifassen-im, d kem i iwallan, ma tumneḍ yesetma-m, i m-yuḍnen aYbel, triḍ ad tselkeḍ di lmut, Yas kan rwel, zzi-d ad tidireḍ yid-nteY; ma yella ur Y-tumineḍ ara, atan ad tettwantleḍ deg iẓerman n wezrem ur nettqilin. Ma yella tettwazdYeḍ s tuYac-nni yezdYen axxam-im, s tayri n wer udem, s tudert n tuffra, s lxiq d ddunit wer amwanes, s tsudanin n tqemmuct n wezrem, ḥṣu akka, nekkenti, s yessetma-m i kem-yettrin, neeggen-am, nenna-yam d acu i illan".
Psukki, deg wakken yelha wul-is, imi sen-tesla akkenni i imemslayen n yesetma-s-nni timeqranin, tkecm-itt tegdi. Yerwi wallaY-is. Tettu akk ayen s yenna wergaz-is, tettu diYen ayen i s-tṛeggem, degmi tuzzel Yer tesraft n twaYit. TuYal d tawṛaYt, fYen-tt idammen, tkecm-itt targiggit, tekker a ttsuY, maca taYect-is tekkaw, tettmeslay, maca tekfa deg-s tsuḍutt :
"D kunemti, a yestma ttriY, tgamt tassefkt26-nnkent, ayen ttgent tyesetmatin yelhan i weltma-tsent. Maca agad i went-yennan annect-agi i wumi sliY, iban kan akka ur d-giren ara. Imi werğin ẓriY udem n wergaz-iw, ur ẓriY ara ansi d-yefruri. SelleY kan deg yiḍ i taYect-is, maca ur ẓriY d acu-t. Yerna, tafrara, akken kan ara d-teffeY tafat, ad yerwel. Annect-agi meṛṛa wwiY-t, ulac d acu i d-nniY. Degmi i kunt-umneY, iban kan akka mačči d amdan. Yessagad-iyi akken ur ttnadiY ara a t-walliY, akken ad walliY udem-is. Tura, aql-i Yer-kunt, d kunemti kan i izemren ad iyi-tselkemt, di tballaYt-agi, i deg lliY. UḥwağğeY-kent. D lawan ad d-gremt iman-nkunt, mulli atan ma teğğamt-iyi ger ifassen-is, ma tYeflemt, nnger-inu zekka ad yesfeḍ akk ayen iyi-tgamt yelha iḍelli."
Ihi, degmi sYeflent weltma-tsent-nni tamecṭuḥt, yesetma-s-nni timuqrarnin, temcumin-nni, tenṭeq yiwet Yer-s, tenna-yas : "Imi tagmatt-nteY tga akken ad kem-tefdu, deg wezrem bu tsuqas, Yef wakken nmeyyez i taluft-agi, ad m-nesken abrid ara kem-yawin Yer tissensert. Ddem-d lamca qeṭṭieen, effer-itt seddaw wusu-m, Yef yidi-s anda tegganeḍ; syen sakkin, refd lamba, ččaṛ-itt d zzit akken ad tefk aṭas n tafat, tYumeḍ-tt s tuggi. Ammer yella win ara kem-iwallan, ha ! Im ara d-yelef Yef teebbuṭ, m ara d-yali Yer wusu, eğğ-it alama yeẓẓel, tewwi-t tnafa tamezwarut, mi yekcem di telqayant-nni, - yeshel a s-tfiqeḍ, ad s-tesleḍ yesgunfuy-, imir ṣubb-ed deg usu, ṣubb-ed ḥaffi, s tuffra, Yef yixef n tfednin, sufY-d lamba-nni seddaw tuggi, inn-as i tafat-nni n lamba ad m-d-tesken asulef i ilaqen akken ad tgeḍ ayen im-yessefk ad tgeḍ : lamca m sin yixfawen uqḍieen deg ufus-im, rfed afus-im ayefus, ur ttkukri ara, tgezmeḍ-as aqerru Yef yixef, deg wemkan i deg yemlal d wemgerḍ-is. Nekkwenti a nilli Yer tama-m. A kem-neiwen. Akken kan ara t-tenYeḍ, dayen tselkeḍ aqerruy-im, siwl-aY-id, nekkenti a kem-inawḍen. Mi yemmut, a d-nerfed akk ayen yellan deg wexxam-im, a t-id-nawi. A nuYal s axxam, ad m-d-naf argaz, ad teiwdeḍ tisulya.
Akken kan saYent times s imeslayen-nnsent, times deg uksum n weltma-tsent, ğğant-tt, rewlent, ula d nutenti d- iheggan taxessaṛt-nni, ur rint ara ad illint dinna. Rekbent Yef wafriwen n Zifirus, irefd-itent, yerra-tent Yer wansi tent-id-yewwi, Yer wecṛuf-nni n weltma-tsent. Wḍent kan, netlent, ur iban ara anda uYalent, wissen d igenni i tent-irefden neY d lqaea i tent-yesbeleen.
Psukki tuffa-d iman-is weḥd-es. Yuli-d wemnir Yef wul-is. tḥulfa i iman-is tettwarfed, am wakken Yef lmuja n yillel n ccina (Chagrin). Maca tgezm-itt d ṛṛay-is : ad teg ayen s-d-nnant yestma-s-nni. Γas akkennni, skud yettaẓ-d lweqt-nni, amek akken, ikecm-itt ccek. Teeweq amek ara teg. Ur tri ara ad s-taY awal i twaYit-nni deg wayeg d-tufa iman-is. Attan tekker, attan teqqim, lid-is ad tezḥel, lid-is ad talway, tettergiggi, tugad ad teg ayen s-d-nnant akken yesetma-s-nni. Degmi akken teeweq, tuYal terfa. Terfa, imi Yas ma tra ad tneY azrem-nni, maca diYen d argaz-is, ulac d acu i s-yexdem. Tameddit-nni, akken kan d-tewwi iḍ, tga akka dYa thegga akk ayen ilaqen i wakken ad teg taxxesart-nni Yef tt-weṣant yesetma-s. Yewweḍ-d yiḍ, yewweḍ yid-es wergaz-is. Uraren akken acemma, dYa ẓẓlen akken ad gnen. Si yemdel kan allen-is wergaz-nni-ines, dYa yekcem di tnafa tuzzirt, ad s-tinniḍ yemmut. Psukki, Yas akken ulwayit iffadden-is d wallaY-is, maca tufa-d afud swayes tekker, tekks-ed lamba-nni seddaw tuggi, tesaY-itt, tjebd-ed lamca seddaw wusu, tewwt argaz-nni-ines.
Maca, akken teḍwa tafat usu-nni-nnsen, twalla Psukki, deg lewḥuc akk tessen, werğin teẓri am winna yellan igen Yer tama-s. Tmuql-it, twala-t : d amdan azriru, d agruraz, d ageldun n yergazen, d agennaw n ccbaḥa, d Iṛus s timad-is. Akken kan t-twala lamba-nni, ula d nettat, tzad tafat-nni-ines, teqqim teftilt-is akka i tceṭṭeḥ di talwa zdat wudem n wergaz-nni. Ula d lamca-nni i teṭṭef Psukki deg ufus-is tettban-as-d tendem i wayen tekker ad teg. Psukki, imi d-tuki di yir targit-nni-ines, tewwt Yef wallaY-is, ur tuffi-ara. TuYal d tawraYt, teqqaṭṭer, fYen-tt idammen, tettergiggi am asaflaw. TeYli Yef tgecrar, tra ad tesentu lamca-nni-ines deg idmarren-is nettat. Tra ad tenY iman-is, mačči d akellex, ammer ukkan s-tuY awal lamca-nni. D acu imi teedda ad tt-tesentu deg idmarren-is, lamca-nni tugad ad tneY tamgerṭ. TeYli-yas deg ufus, trewl-as. Psukki taeya, kfan-as ifadden zdat wudem n wergaz-nni-ines. Teqqur zdat ccbaḥa n wudem-ines agenwi. TuYal tekker, tunez Yef uqerru n wureY, tesself-as i umzur-is. Amzur-is yettwadhen s umebruz27, tamgerṭ-is d tamellalt am yizir uyefki; timuyag-is d tizeggaYin, ssubbent-ed fell-as tengaḍ n wemzur-is n wureY, llant kra mallent Yer zdat, tiyaḍ Yer deffir, ttiṛiqent, rnant tafat i lamba-nni. Γef tuyat-is, twalla snat n tafriwin, akk d wanciwen d iYuzfanen, d imellalen am yefsan, gnen Yef uzagur-is. Rric n wanciwen-nni-ines d ilegYanen, d ifessasen, ttembiwilen, guman akk ad rekden. Ad s-tinniḍ yetthuzzuten waḍu. Ma d tafekka-s, temed d ayen kan, taglimt-is d leḥrir, ma nniY-awen tezmer ad tzux tgennawt Wnisa t-id-yurwen, tezmer. Γer uḍar n wusu, Yer tama-s, tres teYlaft n inecaben d uYafa : timseggaf28 n ugennaw uzmir.
Psukki teṭṭef aYafa-nni d inecaben-nni n wergaz-is deg ufus-is, tettmuqul-iten, teddawaṛ-iten, tuYal tekks-ed di teYlaft-nni n inecaben yiwen, teself i tqamumt-is, tezri-t Yef uḍaḍ-is, tga akka tettekka-yas, dYa ixef unecb-nni yekcem deg uglim-is, dYa aḍad-is yebda yettergeggi, imirmir bdant teffYent-d deg-s tmiqwa n idammen d tizeggaYin. Psukki tḥulfa i tawla n tayri tuY akk tafekka-is, dYa yebda wul-is yekkat Yef Iṛus. Tekker tmes deg-s, tebYa argaz-nni-ines mačči d kra. Skud tessikid-it, skud yettumYur lebYi deg ul-is. TuYal teddem-d lamba, tekna Yer-s, tebda tesuden-it s lemYawla, maca s uxatel, imi tugad ad t-id-tesaki deg iḍes. Deg wakken tebYa argaz-nni-ines, tebra i iman-is, tebra i wul-is, tettu iman-is, wissen d yir zzheṛ, wissen ahat d lebYi ad tawi tamgerṭ, wissen ma yella imi tennul tafekka tucbiḥt n udiyus-nni, neY ahat di talwa-nni i deg ttetela akkenni, ur teẓri ara d acu i txeddem, imi afus-nni-ines yeṭṭfen lamba imal, dYa yeYli tiqqit n zzit, akken trekkem, Yef tayett tayeffust n ugennaw-nni. Ah ! a lamba uxessar, a tin wer nettkakri, a yir taqeddact n tayri, teqdeḍ agennaw, teskenfeḍ aglim-is - Imi d nettat i d tamezwarut i yesknen s tafat-is i tinna yettrin, tinna yebYan ad tfares, deg yiḍ, winna akken d-yesakin lebYi-s. Degmi akken yerYa, agennaw yuki-d. Imi iwala akkenni, tinna i wumi yefka laman ur teṭṭif ara deg wawal-is, dYa iga akka yeffeY deg uxxam, awal ur t-id-yuli ara, Yas akkenni Psukki nettat tettejguggul deg-s, tesudun-it, akken ad yeqqim. Agennaw-nni, netta, yekka deg derig n tebbur, yefferfer deg igenni.
Psukki, imi akken yuffeg deg igenni, teṭṭef deg uḍar-is ayeffus, tedda yid-es. Tedda yid-es, tulli yid-es di tegnawt. Tḍefr-it almi wwḍen s asigna, taeya, tebra-yas, dYa teYli-d ar lqaea. Maca agennaw-nni, ur tt-yeğği ara, akken tewweḍ kan ar lqaea, iṣub-ed, ibed Yef tqacuct n yiwen useklu ukuṛfus29, winna iqerben Yer tizi, degmi d-yeqlalaleḥ wul-is, yenna-yas : "TtuY ayen iyi-tenna yemma Wnisa, tra a kem-twali d tameḥbust deg urYu n tayri Yef wergaz ucmit, winna ara m-yeskeṛan ddunit-im. FerneY s tayri akken ad d-afgeY alama d Yur-em. Imi d-ufgeY, lliY fessuseY, maca agennaw bu uYafa yesblisi iman-is s yiman-is s unecab-is, wwḍeY armi kem-rriY d tameṭṭut-iw. Tagara, tettwaliḍ deg-i lweḥc, triḍ ad iyi-tekkseḍ aqerruy, winna akken yettawin allen yeččuren d tayri, tidak ur nettwali acemma, bexlaf kemmini. Atah Yef wacu im-d-eelmeY, d annect-agi i yugadeY a d-yeḍru yiwen wass. Maca yesetmam-nni, tidak-nni yettrayen fell-am, ur tteeṭṭilent ara ad selkent tifidi iyi-d-wwin yilsawen-nnsent. Ma d kemmini, ulac d acu ara m-geY, tewwi-yi-d kan ad kem-eğğeY." - Akken kan yekfa ameslay-is, iwwet s yiffer, dYa iYewwes deg tegnaw.
Psukki, tefser di lqaea, teḍfer s wallen-is argaz-is imi yulli deg igenni, tettwali deg-s almi d ayen ur tezmir ad teḍfer tmuYmi-s. Skud yettali, skud yettali-d wagu Yef ul-is. Maca degmi iYab deg tegnewt, yekksas-t lebeed Yef tiṭ-is, dYa tuzzel Yer yiwen wasif, yellan ar tama n tizi-nni i deg tella, tjeleb ar daxel. Maca asif-nni, winna akken deg yesared ugennaw tifidi-is s-yesreY zzit, i wudem-is, irefd-itt, yerra-tt Yer daxel tnifift, yewwi-tt s lemḥadra, isers-itt Yer rrif, deg yiwen wemkan, yessan s weksa d ijeğğigen.
Fanes, agennaw n lexlawi, tuY-it tegnitt dinna, Yef yiri n wasif, yeṭṭef Iku30 ger iYallen-is, yesselmad-as ccnawi. Ar tama-nnsen, kessent tYeṭṭen-is. Kessent isekla d-yemYin ar tama n wasif, ttjelibent, i tent-yettawin deg wemkan Yer wayeḍ. Fanes, agennaw n lexlawi, akken iwala akkenni Psukki, tesmuYben, yerwi wemzur-is d wudem-is, degmi yeẓra d acu i tt-yuYen, isawel-as s tuffra, iereḍ akken ad s-yekkes Yef ul amnir s wawal aẓidan : "A taqcict tucbiḥt, nek d ameksa, d axelwi, maca d awesur, aṭas i yeddreY, ssneY-tent akk. Γef wakken ttwalliY - di tegnitin nniḍen llan wagad yeqqaren nettkacaf - nnehtat-agi-inem, tewreY-agi d-yullin Yef wudem-im, aḍar-im iteddun s ukukru, rnu-yas allen-im yekkawen deg imeṭṭi, iban kan akka yejreḥ wul-im, iban kan akka d tifidi n tayri. Ssel-iyi-d, a yell-i, ur ttnadi ara Yef lmut, ekkes amnir deg ul-im, suter di Iṛus, agennaw amuqran, err-as tajmilt yuklal i ilemẓi iḥemmlen tayri, zzhu d tiẓeṭ n tudert."
Imi yettmeslay ugennaw-nni n imeksawen i Psukki, nettat ur s-tenni wara, tesmuzgut-as kan, tefṛeḥ s wayen s-yenna. Akken yekfa ameslay, dYa tkemmel abrid-is. Tedda amcwaṛ, ur teẓri ara s anda t-tawin iḍarren-is, i yellan yakkan kawen. Maca tegguma ad tbedd. Tetteddu tetteddu, almi yeYli yiṭij, tufa-d iman-is deg yiwet n turbit, anda yegled yiwen deg yergazen-nni n yiwet di yesetma-s. Akken kan tewweḍ, dYa terra ur wexxam n ugellid-nni, tesuter weltma-s-nni, dYa ğğan-tt tekcem. Tesunef yis-s weltma-s-nni akken iwata, msudant-nnent, syen sakkin testeqsa-tt weltma-s Yef yeswi n trezzaf-is, dYa tenṭeq Psukki Yer-s, tenna-yas : "Tecfiḍ Yef wawal iyi-tenamt : rfed lamca, enY lweḥc-nni, winna d-yettasan yeggan Yer tama-m, winna i yettaran iman-is d- argaz-im, zwar ad iyi-sgumeḍ netta, ad iyi-ger deg tesraft n yimi- s ? Ihi uYaY-akent awal, kkreY ad t-nYeY, maca imi wallaY udem-is s tafat n lamba, wallaY ayen ur uminent ara wallan, wallaY udem n ugennaw s timad-is. WallaY Iṛus, mmi-s n tgennawt Wnisa, yeṭṭes ar yidi-s-iw, allen-ines medlent. Degmi i yekker lhewl deg-i deg wayen ttwalliY, zdat wannect-nni n ccbaḥa, eewqeY anda ara tesudneY. BdiY ssuduneY-t akken yeṭṭes, maca ur ẓriY d acu i yeḍran, immal ufus-iw, teYli tiqqit n zzit di lamba-nni, akken teṛYa, teqed-it di tayett, dYa yuki-d. Akken kan d-yelli allen-is, iwala-yi-d s lamca d lamba, yenna-yi-d : "Kemmini, Yef wakken iyi-d-tettbaneḍ tzemreḍ ad tenYeḍ tamgerṭ, Yiwel, effeY deg usu-w, tuYaleḍ Yer imawlan-im. Ma d nekkini d weltma-m - dYa ibedr-d isem-im - d nettat ara aYeY. Akken iyi-d-yenna awal-agi, dYa isawel i Zifirus, yenna-yas ad iyi-yawi agemmaḍ n wanda yettilli, ad iyi-sebeed fell-as."
Mazal ur d-tfuk ara ameslay-is Psukki, tewwt tsiqest n lebYi d tismin, tidak i izemren ad nYent tamgerṭ, deg ul n weltma-s-nni. Tesleb. Imimir tufa-d timsensert, tṛuḥ ar wergaz-is, tenna-yas tesla mmuten imawlen-is. Syen sakkin, tekker teṭṭef abrid metwal acṛuf-nni n weltma-s, maca ass-nni d aḍu nniḍen i d-iṣuḍen, mačči d zifirus, deg wakken tt-yesderYel usirem, tmeğğed, tenna-yas : "Aql-iyi-n d abrid Yur-ek, a Iṛus, d nek kan i tuklaleḍ d tameṭṭut. Ma d kečč, a zifirus, d acu i tettṛağğuḍ, awi-yi Yer-s." - DYa tga akka, tesewsee, tḍegger iman-is deg ilem, dYa tezwer s uqerruy. TeYli Yef iceṛfan, iYsan-is ṛzen akk, ma d aglim-is icerreg akk, iṛuḥ akk d tifawtin - tečča tiyita-nni akken tuklal - temmut dinna, gan-tt d tiremt-nnsen yefṛax d lewḥuc.
Weltma-s-nni tis-snat, kifkif, ula d nettat, ur tmul ara teḍfer tamezwarut-nni. Imi Psukki, akken kan temmut weltma-s-nni tamezwarut, teṭṭef abrid Yer weltma-s-nni nniḍen. Imi tewweḍ, terra metwal Yer wexxam-is, tenna-yas ayen akken akk s-tenna i tmezwarut-nni. DYa ula d nettat, akken kan tesla i weltma-s-nni, tuzzel Yer wecṛuf-nni, tra ad tesulli d Iṛus, dYa tegra-d anda d-tegra weltma-s-nni tamezwarut, deg ueebbuḍ n yefṛax d lewḥuc.
Syen sakkin, Psukki teffeY, tebda anadi Yef Iṛus. Ur teğği tamurt. Ma d netta.
Iṛus, imi akken teṛYa tayett-is, tekker lYawya, tetbirt-nni tamellalt n yemma-s, thuz afriwen-is, tuzzel s lemYawla, teYmes deg yillel, tṛuḥ, Yer wanda tella Wnisa, tgennawt n tayri, tecuccuf. Akken kan tt-iwala wefṛux-nni, ires ar tama-s, yenna-s mmi-s yeṛYa, yettumert, wissen ad yidir neY ad yemmet. Yenna-yas igduden akken ma llan ḥaca Yef wayagi ittmeslayen, qqaren-as netta yentel imi yeḍfer tameṭṭut Yer wedrar, ma yella d kemmini, terriḍ-tt ala i wcuccef deg yillel - Yef wayagi ur d-teqqim li-d d ccbaḥa, li-d d tagrurezt, li-d d tiẓet n tudert. Imdanen uYalen d lewḥuc, ur ssinen ara ad idiren, ttgen ḥaca ayen ur nlaqen ara, ulac win yessuliyen, tekfa tfilya deg wulawen, imawlan nekṛen arraw-nnsen, tarwa tenkeṛ imawlan-is; d ayen ur d-yegri wara, kulci yefs-ed, kulci yerwi, s kra n wayen yelhan yezdin imdanen yeṛz.
Atah d acu i s-yenna wefṛux-nni ačewčaw i Wnisa, tgennawt n tayri d ccbaḥa. Wnisa, akken kan tesla i wayen s-d-yenna wefṛux-nni, terfa, dYa tsuY, tenna-yas : "DdreY i wass i deg tameṭṭut tuYal d tamestart Yef mmi ? Keččini, ay afṛux, a win yellan s idis-iw di yal tagnitt, ama telha ama diri-tt, ini-yi-d anta i s-yewwin ul-is, anta i yessufYen mmi aleqaq, mmi bu nniya, i webrid, ini-yi-d anta : ama tcetl-ed deg ugdud n Nunfat neY Tmuṛiyin31, neY deg talilt n Tmuzatin32, neY ahat di terbaet n Tegrurazin33, tiqeddacin-iw."
Afṛux ačečaw Yezzif yiles-is, yenna-yas : "Ur ẓriY ara anta, maca Yef wayen sliY, ma yella ur t-tuY ara, d yiwet n teqcict i wumi Yarren Psukki, nnan yeṛYa fell-as." - Wnisa tečča times, imi tesla i yisem n Psukki, tuYwas ugar n tikkelt-nni tamezwarut, tenna-yas : "Tinna akkenni i yettakken anzi Yur-i ? Takniwt-iw ? D netta i Yef yerYa mmi ? Amer ahat mmi yettYil d nekkini i s-tt-yeseknen, d nekkini i t-iwelhen Yer-s akken ad tt-iḥemmel ?"
Akken mazal-itt tettuYu, tefY-d deg waman, tekcem Yer texxamt-is n wureY. Tufa dinna, akken wen-t-id-nenna yakkan, mmi-s d amuḍin. Ssi telli kan tawwurt, tsuY : "Almi d tura i tgerrez ! Yerra-d fell-aY wayen tgiḍ ! Tura tgerrez s tidett imi trekḍeḍ Yef wawal n yemma-k ! Iwakken ad ttreY d nettat fell-ak, tagara d keččini i deg tekker tmes n lebYi. Keččini yuzlen Yer wusu-s, tegneḍ yid-es, yerna tesarmeḍ akken nekkini ad qebleY taedawt-iw ad tuYal d tislit-iw ! Tinna akken yugi wul-iw, yugi lxaṭer-iw ! D acu i tettYileḍ, ay ameslub, ay ulac, tettYileḍ-as ḥaca keččini, yellan Yef tizi n temẓi, i izemren ad d-tarweḍ, tettYileḍ nekkini d tawsurt, ur zmireY ara ad d-arweY ? Ḥsu ihi akka deg wass-a d asawen, zemreY ad d-eğğeY aqcic nniḍen, win ara k-yiffen, win ara iyi-ttaYen awal ! NeY ahat ur ttarweY ara, akken ad d-erreY ttaṛ-iw, ad d-sekreY yiwen deg iqeddacen-iw, a s-geY tafriwin-ik, times-ik d inecaben-ik. Ad s-efkeY akk ayen k-efkiY akken ad tgeldeḍ Yef tayri. Ad ten-efkeY i win yessnen amek ara ten-yesexdem, imi keččini ur tesseleḍ ara i yemma-k ! Ad k-kkseY ayen k-efkiY, imi ayen akk teliḍ, inu, ulac d acu i yettal-as baba-k ! Maca akka deg wasmi meẓẓiyeḍ, ur tettagadeḍ yiwen, ulac win tqaleḍ, ulac win teğğiḍ, am atmaten-ik imeqranen, am yemma-k, tenYiḍ baba-k, nekkini acḥal n tikkelt iyi-teeraḍ! Acḥal n tikkelt iyi-tewteḍ ! Teḥqeṛḍ-iyi, am akken d tamengurt ! Ula d argaz-iw ur tettagadeḍ ara, bab n lgirra, ula d netta tegliḍ yis-s. Acimi ara tagadeḍ ? Acḥal n tikkelt i tjerḥeḍ ul-iw s tlawin s-d-tettawiḍ ! Maca ad tendemmeḍ i wayen txedmeḍ, a sent-teddemeḍ i turarin-agi-inek, tisulya-k ad k-tt-rreY d qeḍran d meruyet ! Imi triḍ ad tkelxeḍ fell-i, ad twalliḍ ! D acu aeni i tenwiḍ ad k-txedmeY ? Anida ara rreY ? D acu i ilaqen akken a s-kkseY tisiqest i wezrem d-urweY ? I wumi ara cetkiY ? I Tmudest34 ? Nettat i Yef tekkseḍsser acḥal n tikkelt s wayen txedmeḍ ! Isem kan n tagi k-yewwin ul-ik, aṛa, akken ad neYniY, akken a d-iluY yilel-iw ! Xuḍi, yella ttaṛ, yegra fell-i ! Ad tqebleY ansi yebYu yekk-d ! D nettat, fell-as ara ṛuḥeY ad nadiY, a tt-id-awiY akken a k-tmerret ! Akken ad iyi-d-taY llza ! D nettat ara s-yekksen ineccaben-is, ara sen-yeseḥfun tiqumam-nnsen, ara s-yeselwin amrar n uYafa-s, ara s-yexsin taftilt-is, ara t-ieettben, ara s-ikemlen i tmeṛYiwt-is s isafaren ur neseḥlayen ara. Ur surufeY ara ḥacama tgezm-as amzur-is, winna akkenni i wumi eyiY slufuyeY. Amzur -is n wureY, winna akkenni iṛeqqen ger iḍudan-iw. Ur telzeY ara ḥacama tkebl-as afriwen-is, widak-nni akkenni zgiY dehneY s nextaṛ35Yef irebbi-w !"
Akken s-ten-tfuk, teffeY-d deg wexxam akken s wurfan, takurt tettṣubbu tettalli deg idmaren-is. Tetteddu, attan tmugr-d Kirez d Yunyu. Imi wallant akken udem-is yerwi, steqsant-tt Yef ssebba iYef teffer s wurfan cbaḥa n wallen-is. DYa tenna-yasent : "Tusamt-d swaswa kan, akken ad tefkemt i wul-iw deg tekker tmes ayen yebYa. Ttxilkent, gemt akk ayen yellan deg-kent akken ad iyi-d-tafemt tinna akken iselben mmi, taqeddact yenfan di tmurt-is. Wissen anda teferfer ? Imi teslamt ayen yiḍran deg uxxam-iw, d wayen iga winna akken ass-a YunzaY ad siwleY mmi."
S tidett, nutenti, slant s kulci, ẓrant d acu i yeḍran. Bdant a s-ttmeslayent akken ad sexsint times n wurfan-nni yekkren deg ul-is. Nnant-as : "D acu akka n leeğeb-agi iga mmi-m imi akka triḍ ad s-tcewqeḍ ayen yebYa wul-is, imi akka tebYiḍ ad tenYeḍ tinna Yef yekkat wul-is ?" D acu i ixdem ? AyYar akka terfiḍ fell-as ? Imi yeḍfeṛ taqcict yebYa wul-is ? Aeni tettuḍ, mmim-m atan Yef tizi n temẓi, yecbeḥ fell-as ad inadi Yef teqcicin ? NeY ahat ur tebYiḍ ara ad twalliḍ yerra fell-as yezha wul-is ? Yecbeḥ am temẓi-s ? Amek, aeni tettuḍ d kem i t-id-yurwen, kem t-yeṭṭafaren akken ad teẓreḍ d acu i ixeddem; anta i Yef yettezzi, ur teẓriḍ ara annect-agi meṛṛa Yer-m i t-id-yewwi, deg-m i t-id-cettel ? Amek armi tessaYayeḍ times-im deg ulawen n medden, maca imi tekker deg uxxam-im, triḍ ad tt-tesexsiḍ ? Tettakeḍ tawla n lebYi i meṛṛa medden, maca tekkseḍ-tt i mmi-m, tugiḍ tayri deg wexxam-im, am akken Yer-m d ayen n dir-i ?"
Tiggennawin-nni, Kirez d Yunyu, degmi ttagadent inecaben n lebYi n Iṛus, rrant ad s-eeğbent, kkatent fell-as, ttmeslayen ayen yelhan fell-as i yemma-s. Γas akken ulac-it dinna. Wnisa, ur s-hwin ara imeslayen-nni s-nnant tgennawin-nni n teYrest d tsulya; tezzi-yasent azagur, teṭṭef abrid Yer yillel.
Psukki, nettat, tuffa-d iman-is tetteddu ur teẓri sani. Tetteddu iḍ d wass, tettnadi argaz-is. Tuyes akken ad twali, ad s-tekkes urfan s weslufu neY d imeṭṭi. Yiwen wass, twala yiwen wades Yef yixef n yiwen wedrar d aelayan, tenna-yas : "Wi ẓran, ammer ahat dihin i izdeY wergaz-iw ?" dYa tulli yiwen webrid Yer wemkan-nni, Yas akkenni abrid-nni yezzi, yesawen, eeggu yessefcel ifadden-is, maca asirem d lebYi ttdeggiren-tt Yer zdat, Yer yixef n wedrar-nni. Akken tewweḍ s amkan, tekcem Yer wades-nni, anda yetṛen ugennaw-nni. Twala sufella n wetṛun-nni n ugennaw tigedrin n yirden ẓdant am tsukraf n wemzur, ttwadewrent am twenziwin n igeliden. Γer tama n tgedrin-nni, llant tgedrin n temẓin. Llan diYen imegran d dduzan nniḍen n tmegra, rsen wa Yef wa, deg tYerYert. Psukki teddem dduzan-nni, tqeed-iten, tesrs yal yiwen deg wemkan-is, tebrez axxam-nni n ugennaw akken iwata, terra-t akken ilaq ad yilli wexxam n ugennaw. Tga akk ayen ilaqen akken ad d-teserḍeb igennawen d tgennawin, ammer ahat ur ttakken ara afus deg-s.
Imi tella tqeddec, tberrez ades-nni, tufa-tt-id Kirez, tgennawt n teYrest. Akken kan t-twala, tuYwas, tenna-yas : "D kemmini, a Psukki ? Wnisa, tagennawt n tayri, tettnadi fell-am, ur teğği amkan. Tettnadi lateṛ-im iḍ d wass, yegna wul-is fell-am, tra ad d-terr ttaṛ-is deg-m. Ma d kemmini, tusiḍ-d Yer wexxam-iw, telhiḍ yid-es, tettuḍ d acu i kem-yeggunin ?"
Psukki tekna zdat Kirez, tebda tettru. Tetteru tessirid-as iḍarren-is i tgennawt, ma d amzur-is itenḍ-d tiYerYert n wades-nni. Tettru, tendeh yis-s, tettḥawat deg-s, teqqar-as : "S ufus-im ayeffus, winna izereen, s tmegra d wayen i Yef tgeldeḍ, s iḍaṛfan n tyerza n wakal n Sisilya, s ukeṛus-nni swayes yesafer Blutes yelli-m Piṛsifunya, s uṣubbu-ines Yer ddaw inefri n ddaw tmurt, s tsulya-s d ugennaw n lmut, s tsusmi yedlen udrigen36 n Yilusis37, ttxilem, aql-i seddaw uḍar-im, sselk-iyi, sselk Psukki d-yerran Yer-m, ar ddaw laenaya-m. Anef-iyi ad freY dag-i, deffir tgedrin-agi; anef-iyi ad freY dag-i ḥacama kksen-as wurfan i Wnisa, tgennawt tameqrant. Anef-iyi ad freY deg wexxam-im, eğğ-iyi ad sgunfuY kra n wussan, eyiY di tikli."
Tenna-yas Kirez : "S tidett kan, imeṭṭawen-im gezmen tasa-w, maca ur bYiY ara ad ṛzeg ageṭṭum deg ufus n tgennawt iyi-ttilin, tinna ukud iyi-tezdi tfilya, tagennawt ittri wul-iw. Γiwel, effeY deg wexxam-agi, tereḍ-iyi tajmilt imi ur kem-ṭṭifeY ara d tameḥbust daginni !"
Psukki, degmi s-tugi Kirez ad teqqim deg wades-is, tḥulfa i ifadden-is kkawen. D timseqeft. Tga akka tṣubb-d adrar-nni, tezger tiẓgi tameddit, almi tewweḍ Yer luḍa yellan seddaw wedrar-nni. Dinna, di cwiṭ n tafat-nni d-yeqqimen zwar a d-teYli tellis, yiwen wayru38 d acebḥan, win t-yesulin, ulac akk d acu i ittu. Imi t-twala, yefṛeḥ wul-is, tesarem ad taf deg-s laenaya, ar ugennaw neY tgennawt i t-izedYen. Tenna-yas ahat ammer ad tt-isellek neY ad t-tesellek di taluft-ines. Tuẓa armi tewweḍ Yer zdat n tebburt n wades-nnni, twalla, deg urti-nni, eelqen Yef ifurkan n waṛburen akk d tebburt n wexxam-nni rrdat, ttwareqmen s wureY, widak-nni d-ttawin yemdanen i umezdaY agenwi n wexxam-nni. Rrdat-nni, yura fell-asen yisem n tgennawt i wumi ten-wwin lYaci. Psukki tuYal f tgecrar, tesudel alter39 n wades-nni, akken d asemmaḍ, tesfeḍ imeṭṭawen-is, tenna-yas :
.............................................................................
"A weltma-s d tmeṭṭut n Wubdir, agellid ameqran, anwa i kem-iwallan asmi d-tluleḍ ? Anwa i islan i ṣṣut-inem asmi d-tesusiḍ ar ddunit ? Anwa i kem-yeẓran anta i tetḍeḍ asmi d-telliḍ allen-im ?
Illi-kem ar yidis-iw, sdar-iyi deg wayen iyi-ggunin, a Yunyu Taseṭart, nekkini i wumi kkawen ifadden di tikli d trewla, kkes-iyi-d di tesraft deg lliY. Aeni mačči d kemmini i yetteawanen tilawin yellan s tadist ? Aeni mačči d kemmini i ittmaggaren timenifriyin ?"
Degmi s-tecetka i tgennawt tameqrant Yunyu, ur tḥulf' ara, attan tbedd-ed Yur-s. Tagennawt tefY-ed di tafat am tgelliḍt, teḍwa akk ayen s-d-yezzin, tenna-yas : "RiY am efkeY ayen iyi-d-tesutreḍ, maca ur bYiY ad snuYnuY Wnisa, tislit-iw ittriY am yell-i. Ulac d acu i wumi zemreY, a yell-i, mgal tagennawt Wnisa. Ur zmireY ara ad snubgeY s win d-yusan Yur-i ma yella igennawen nniḍen ur bYin ara. D lqanun, ur iyi-d-tewwi ara ad sdariY asklaf irewlen i bab-is."
Psukki tkeffel-itt-id tidi tasemaḍt imi tesla i imeslayen n tgennawt Yunyu. Teẓra dayen, ulac d acu ara tesirem deg yinig-nni-ines, ur tettaf ara akk argaz-is bu tafriwin. Dayen, d akeddaṛ, ur tezmir ara ad tettkel Yef yiwen, tmeyyez, dYa tefra-tt d ṛṛay-is, tenna-yas : "D acu i mazal-iyi ad tgeY tura, imi ula d tigennawin, Yas rant ad iyi-eiwnent, ur zmirent ara ? Aql-i am win yettwaṭṭfen deg ucebbak, anisi ara efYeY ? Anida ara erreY ? La d-iteddu yiḍ, anda ara efreY, anida ara dergeY i tiṭ n lbaz n Wnisa, tagennawt tameqrant ? Ay ul-iw, uYal d aẓru, wexeṛ-ik i unadi Yef wayen ur tezmireḍ ara ad tafeḍ, wexeṛ-ik i taluft k-ibeeden, rfed ifassen-ik, ṭṭixer i unadi ameslub, ṛṛuḥ, magger tagennawt n tayri, bedd-as Yef tebburt, ayen ibYun yeḍru, ammer ahat ad tesḍerbeḍ ul-is, ad s-kksen wurfan ? Ṛuḥ Yur-es, ammer ahat dYa dinna, deg wexxam-is, ara tefeḍ mmi-s, winna akkenni tḥemmleḍ, winna akkenni Yef tettnadiḍ ?"
Degmi t-tegzem di ṛṛay-is akken ad tṛuḥ ad tmagger ayen tt-yeggunin, ad tmagger tagara-s, taggara i deg ur t-tsellik yiwen, maca Yas akken, tebda tettmeyyiz amek ara t-tmagger, d acu ara s-tinni akken ad tefduaqerruy-is.
Wnisa tesbedd anadi-ines s ttawilat n lqaea, tulli Yer igenni. Terfed akkeṛus s-d-ihegga Bulkan, uḥeddad ameqran, winnna akken s-yefka d tarzeft n tayri, zwar teddu d tislit Yer wexxam-is. Ger tetbirin akk yettweḍifen Yef texxamt n tgennawt, ṛebea mugrent-tt-id s talwa, dewṛent timegraḍ-nnsent (noirées), uYalent rsent Yef (joug) n lmeṛjan, imi tadiyust tella tettali deg tegnewt, bdant cennunt s ṭṭelq n tuYac-nnsent. Di lqaea kifkif, iẓiwcen d yefṛax nniḍen, slan kan i tetbirin, bdan tturaren, cennun. Yal yiwen anda d-yettuYu, maca llan ger-asen wagad icennun s laeqel, gerwen-d akk akken ad maggren tagennawt n tayri. CCna n yefṛax-nni, timawayin-nnsen d-ttawin, ẓidit am tamemt. Isigna, nutni, ttwexiṛen akken ad tezger yelli-s n iginni, akken ula d igudar d yesYan, win i tt-iwalan kan ad yuYal di rrif akken ad tteeddi. Ma d titbirin n tgennawt, nutenti tturarent di tegnawt, ceṭṭḥent, ulac akk d acu ara agadent.
Wnisa terra metwal tamezduYt n Wubdir, agellid n igennawen, testeqsa Yef Merkur, agennaw n inminigen, akken ad tt-ieiwen deg unadi Yef Psukki, imi netta Yur-es taYect tettawi. Ubdir ur ur s-d-yenni ara uhu. Imirmir, tewwi-d yid-es Merkur, dYa ṣṣuben-d Yer lqaea, maca deg wakken tuyes, tenna-yas : "A gma n Aṛkadiya, yak teẓriḍ weltma-k Wnisa werğin tga kra ma ulac gma-s Merkur, yerna diYen Yur-ek azen, ttnadiY acḥal aya tura Yef yiwen n tqeddact-iw, trewl-iyi, ur ẓriY ara anda tella. Degmi k-id-wwiY, ttekleY fell-ak, Yur-ek taYect tdus, issefk-ak ad tegreḍ tiYri, a k-d-slen di yal amkan, ad sen-tiiniḍ i imdanen d acu ara s-efkeY i win ara d-yinin anda teffer. Γiwel ger tiYri, siwḍ-asen azen, inn-asen amek tga akken ad tt-eeqlen, akken diYen ma yella win yeskadben, winna azekka ur ilaq ara ad d-yinni ur ẓriY ara." - Akken kan s-tenna akka, Merkur yeṭṭef abrid, ma d nettat tekcem Yer wexxam-is.
Merkur iteddu Yef tmura yettberriḥ akken ad yesiweḍ awal n Wnisa i imdanen : "S kra n win iwallan neY yeslan anda teffer yiwet n tqeddact n tgennawt Wnisa, i s-irewlen, yiwen ur yeẓri anda tella. Taqddact-agi d yelli-s n yiwen ugellid, Yaren-as Psukki, win yeẓran anda tella, issefk-as ad yazzel ad s-yinni i Merkur, aneglus n igennawen, ad t-yaf akin tlisa n Muṛkiya. anda ara d-yawi tarzeft Yer tgennawt n Wnisa stimad-is : win d-yezenzen anda teffer Psukki, ad tesuden 7 tikal s tcenfirin-is, d tikelt s yixef n yiles-is, tasudent i wumi qqaren tasudent n tament."
Imdanen akken kan slan s wazen-agi, ikcem-iten akk uferfur, ran akk ad ten-tesuden tgennawt Wnisa. Psukki, imi tesla ula d nettat s wazen-nni n Merkur, dYa kksent-as akk lemkakrat. Imi tesla s wannect-agi, tella yakkan tewweḍ Yer zdat wexxam n Wnisa, anda d-tmugger dYa yiwet di tqaddacin-nni n tgennawt., tinna i wumi Yaren Tanumi. Akken kan tt-id-twala, dYa tsuY, tenna-yas : "Ah ! Almi ttura ! Aeni temektaḍ-d Yur-m tamastirt ? Ad teṛwuḍ ṛṛay-im, yir ṛṛay kem-yesufYen i webrid, ur teẓriḍ ara aeni acḥal-ayagi d nekweni d anadi fell-am ? Maca tura mi-d-teYliḍ ger ifassen-iw, ulac anda ara terreḍ, aql-akem ger ifassen n Waydes, ad txelseḍ ayen ur teččiḍ !" Syen teṭṭef-itt deg ucebbub, tezzuYer-itt Yer wexxam, ma d Psukki tefka-yas llwi, ulac akk d acu i d-tenna. Tḍefer-itt s tsusmi. Wnisa, akken t-twala akkenni zdat-es, tettwarez, teṭerḍeq d taḍsa, maca d taḍsa-nni n wurfan, tuYal tesenhez aqerruy-is, tger yiwen uḍad deg umeẓuY-is ayeffus, tenna-yas : "Ccwi, atan tusiḍ-d xerttum ad tanzeḍ Yef uqerru n temYart-im ! NeY ahat mačči Yer wannect-agi i d-tusiḍ, tusiḍ-d akken ad twalliḍ argaz-im, ma teḥla neY ala tfidi-nni s-tesekker tmes-im deg idmarren ? Maca kkes aYbel, ad sunebgeY yis-em akken tesnubgay temYart s teslit-is." -TuYal texzeṛ akka d wakka, tsuY, tenna-yas : "Anda llant tqeddacin-iw TaYbelt d Tuḥzint ?" - Tiqqedacin-nni yellan dinna uzlent akken ad sent-siwlent.
Akken d-kecment, dYa Wnisa tefka-yasent Psukki akken ad t-tmertent. TaYbelt d Tuḥzint refdent Psukki, wwint-t, Ylint fell-as s ujelkiḍ. Kkatent-t almi eyant, rrant-t-id akken ad t-twali Wnisa. Wnisa akken t-twala, teneqneq d taḍsa, tenna-yas : "Walimt-t kan, tettYil ad iyi-tYiḍ imi s tadist i tella. TettYil ahat ad s-feṛḥeY, ad d-yiḥnin wul-iw, ad iyi-tesfṛeḥ imi tettawi deg wadis-is mmi-s n mmi. Dayen iyi-d-yeqqimen, ad yezhu wul-iw m ara s-sleY yessawal-iyi-d Yaya Yef tizi n temẓi-w, yerna d mmi-s n tqeddact, yerna ad s-sawalen mmi-s n mmi-s n Wnisa. Ula d nekkini, ttmeslayeY Yef dderya, d tsulya wer telli, imi mmi d tqeddact-is sullin deg lexla, ur sein ara inigi, degmi llufan-agi yella deg udis-is d aḥḍiḍ ara d-illal, ma yella ğğiY-kem ad t-id-tarweḍ."
Ur tekkis ara urfan s rregmat, tuzzel Yur-es, tcerg-as lqec-is, teYli fell-as d tiYrit. Akken tekfa, tesendeh tiqeddacin-nni-ines wwint-as-id irden, timẓin, llees, aseṛYu, lḥemẓ, ibawen, tesdukkliten d tirect, tenna-yas : Tura, ad ẓreY d acu i tessneḍ ad tgeḍ. Ad rferneḍ tirect-agi aeeqa aeeqa, yal sekka ad tgerweḍ weḥd-es, tameddit a d-zziY ad walliY, ilaq ad kem-d-affeY tfukeḍ tanuyt-nnsen."
Akken kan s-tefka d acu ara texdem, Wnisa tekker, teffeY, tṛuḥ ad d-tečč deg yiwet n tmeYra n tsulya. Psukki teeweq anisi ara tebdu, teqqim kan tettmuqul, teggugem zdat tirect-nni, tḥulfa i tkurt n wurfan tettṣubbu tettali deg idmarren-is. Cwiṭ akka, atta teedda-d yiwet n tweṭṭuft d tamecṭuḥt, imi twala akkenni Psukki, tameṭṭut n ugennaw ameqran, kfan-as ifadden zdat cYel-nni tt-yeggunin, tYaḍ-itt, tYaḍ-itt ugar i tugad urfan n Wnisa, dYa tga akka tsawel i tweḍfin yellan deg leğwayeh-nni, usant-d, tenna-yasent : "Ahamt, a yess-is n wakal, a tayemmatt n ddunit, eğğemt akk lecYal-nkemt, kkeremt ad tselkemt tameṭṭut n ugennaw Iṛus, taqcict tucbiḥt attan di tizi l-lYila ! ' - DYa tiweḍfin-nni Ylint am lmuja Yef tirect-nni, yal yiwet deg-sent Yur-es 6 tqejiṛin, bdant tanuyt, ur d-teYli ara tmeddit kfant, feṛqent yal aeeqqa weḥd-es, yal tirect s ueeqqa-ines, syen sakkin, netlent, ur iban akk ansi kkant.
Wnisa, akken d-yeYli yiḍ, attan tezzi-d di tmeYra. Tewwi-d yid-es tiwredtin, s lebeid ittraḥent. Tewweḍ-d kan, terra Yer tslit-is, akken ad tẓer ma tga ayen s-tenna neY ala. Imi tewweḍ, twala akkenni yal tirect tunna akken iwata, tenna-yas : "Mačči d kemmini. Mačči d kem i igan ceYl-agi s ifassen-im. Wagi d cYel n weqcic-nni akken i kem-iḥemmlen. Maca ur awen-ttefYent ara i yiri !" - Akken s-tenna akka, tḍegger-as tiḥdert n weYrum aberkan, dYa teffeY, tṛuḥ ad tgen.
Iṛus, netta mazal-it di texxamt-is, i yellan deg yixef n wexxam, yettwaḥbes. Tteasant fell-as tqeddacin-nni n yemma-s, ugadent ammer ad yekker, ad yemendaf : a d-yesfi tifidi-nni-ines, neY ahat ammer ad yazzel, ad yekcem Yer tinna akken yebYa. Akkagi i izrin yir iḍ Iṛus d Psukki, ddaw yiwen ṛṛef, maca Yas akkenni, ran ad meẓren, ur zmiren ara.
Tafrara, akken kan tulli Yef ukkeṛus-ines, Wnisa tekker-d, tsawel-as i Psukki, tenna-yas : "Twallaḍ tiẓgi-inna yeṭṭfen di rrif n wasif, i izegren tamda Yer ugemmaḍ-inna, twallaḍ isekla-inna iYumen, dihina i tekfa, isekla-inna, nutni, Yumen yiwet n tala ? Dihinna llant wuli kessent mebla ameksa, taḍut-nnsen tettiwriY s tuṛeYt n tidett, azzel, awi-yi-d tazelt n taḍt-nnsent. Eg ayen im-yehwan, nek uḥwağeY-tt tura kan !"
Psukki, akken kan d-tekfa awal temYart-is, tuzzel metwal tiẓgi-nni akken ad s-d-tawi taduṭ. Maca akken diYen ad tesgunfu akk deg wayen tt-yeggunin, tebda tettmeyiz ad ttḍegger iman-is Yer wasif-nni. Maca akken tewweḍ Yer wasif, atan yefY-d deg-s uYanim d azegzaw, yewwi-d yid-es ccna yelha. Di lmuzigga d iseffeṛ waḍu deg weYanim, Psukki tesla i taYect, d taYect tagenwit, i s-d-yeqqren : "A Psukki, a tinna ṛzan iYeblan, ur sluYuy ara aman-iw, ammer ha anda tettmettat deg-sen, yerna diYenna, ammer ha anda tettnaleḍ ulli di lawan-agi n wass : skud iṭij iceṛq-ed fell-asent, skud iseḥmay taḍut-nnsent, a tent-tafeḍ tekker deg-sent tmes, s wenyir-nnsent yeqquren am adYaY, s wacciwen-nnsen i imesdan am ijenwiyen, neY tuYmas-nnsent yesmarrayen mseblu deg idammen, m ara rfunt, neqqent imdanen. Maca m ara yeṛez yiṭij, m ara qeglent rrif n wasif, m ara d-yekker waḍu asemmaḍ n uzizwu, imiren tzemreḍ ad teddariḍ tasaft-nni, wihina i d-ijebden aman deg wasif anda ten-id-jebdeY. Syen sakkin, m ara twalliḍ ulli-nni qqiment ad sgunfunt, thennant, kemmini eeddi ger tbucicin, huz ifarrawen-nnsent, a d-teYli akk taduṭ-nni sent-teṭfent deg wass imi kessent. Ad t-tafeḍ teṭṭee Yer isennan d tidra n isekla."
Atah wamek i s-d-yenna uYanim-nni, atah d acu i s-d-yenna i Psukki akken ad tsellek tamgeṛṭ-is. Nettat, imi tesla i taYect-nni s-d-yettmeslayen, tesmuzget-as akken iwata, yerna texdem akk ayen s-d-tenna. Ulac akk d acu itettu. Teğğa ulli-nni armi qqment ad sgunfunt, tameddit, rrif n wasif, tezri ger tbucicin n teẓgi-nni, teččuṛ-d ijufaṛ n ddil-is d taḍuṭ n wureY, tezzi-d Yer Wnisa. Akken d-tewweḍ, txezṛ-itt tgennawt, maca tettban-d ur tumin ara d nettat i isawḍen tekksed taduṭ-nni Yef uzagur n wuli-nni. Tečča-tt s wallen, tezmumeg d taḍsa, tenna-yas : "Ammer s-teqqareḍ d nniya, ẓriY anwa i kem-ieawnen di taluft-agi. Maca tura, ad ẓreY dYa ma yella tḥeṛceḍ s tidett, ma yella ulac taqcict nniḍen i yellan sennig-m. Twallaḍ ixef n wecṛuf-inna, tizi n wedrar-inna i wsawen ? TtefYen-d dihinna waman d iberkanen deg yiwet n tala, aman-is ttṣubbun Yer izuYaṛ, kečmen deg yimi n wasif n Stiks, winna yettawin Yer tgelda n Waydes. Azzel, tura kan, agum-iyi-d di tala-inna d-yezgan sennig wedrar aman iberkanen, isemmaḍen, ad ten-tafeḍ di lqae n tala, uḥwağgêY aman-is tura kan. Azzel ččaṛ-iyi-d tafyult40." Akken s-tenna akka, tefka-yas tafyult n krisṭal d tamecṭuḥt, tesugra-yas, tenna-yas, m ur-tt-id-teččuṛ ara, terwi fell-as !"
Psukki teṭtef abrid Yer wedrar-nni. Kifkif, am tikkelt-nni tamezwarut, tettṛağğu ad taweḍ Yer yixef n wedrar-nni, syen sakkin, a d-tḍegger iman-is, ad temmet, ad thenni di yir tameddut-nni-ines. Maca akken tuẓẓa Yer tizi-nni, anda akkenni tella tala-nni, tbed, tmuqqel abrid tt-yeggunin, twala ulac akk anisi ara s-tekk i tala-nni. Tmuqel acṛuf-nni, mačči d ayen ara talli. Twalla-t sennig-s, annect-ilat, qeṭṭieit weglan-is : idYaYen-is tecegen, ulac win izemren ad yeskurec fell-asen. Ma d tala-nni, tesxlae : tefYen-d deg-s waman s tdusi, ggan aceṛceṛ d ameqran, ttṣubbun Yef yedYaYen-nni, Yzen-ten almi gan iYzeṛ i ittṣubbun Yer uzaYar yellan seddaw wedrar-nni, syen sakkin kecmen seddaw tmurt. Γef tama tazelmaṭ d tama tayeffust n wecṛuf-nni, atna teddun-d Yer Psukki iquṛṛa n tlafsiwin, teddunt-d Yer-s Yef ueebbuḍ, zegrent-d icelaḍen-nni n waman, imegraḍ-nnsent d iYezfanen, ma d allen-nnsent, zgant caelent, ur qqemcent ara. Tteasant. Kulci Yef tiṭ-nnsent. Ma d aman-nni d-itefYen di tala-nni, ula d nutni ttmeslayen. Akken kan d-wallan Psukki, bdan ttuYun, qqaren-as : "Rwel ! ", "D acu i d-tusiḍ a d-tgeḍ dagi ?", "Eas iman-im !", "D acu i tebYiḍ ?", "Γur-m !", "Rwel !", "A ttemteḍ !" Maca Psukki tegguma a tembiwel, teqqur, tuYal d aẓru. Γas ma tafekka-s mazal-itt tebdeḍ, maca allaY-is yegres zdat wannect-nni ttwallint wallen-is. Tikelt-agi teẓra dayen, ur d-tettuYal ara di tala-nni d tamuddirt. Deg wakken tegzem layas, ulac, ula d imeṭṭawen qquren deg wallen-is. Ulac anisi ara d-fYen. Yeqqur weYbalu n yeẓri-s. Maca Ubdir ur s-yettṛuḥu wara, degmi d-twala taqcict-nni akken, tbedd zadat n lmut, tYaḍ-it, dYa yuzna-s-id afṛux. D igider n Wubdir, i twala itezzi sennig uqerruy-is, yemekt-ad ayen iga yakkan s lameṛ n Iṛus, asmi iṛuḥ Yer tmurt n Frigya, yewwi-d yid-es, ger wafriwen-is, ilemẓi ucbiḥ Ganimidi i umastir-ines Ubdir. Imekta-d Iṛus, dYa yuzzel-d deg igenni akken ad yefdu tameṭṭut-is zdat tlafsiwin-nni iteddun Yer-s ad tt-sbeleent. Yufeg sennig-s, iself-as s yiffer-is, yenna-yas : "A tin yeğğa wallaY, d acu i d-tusiḍ ad tgeḍ dag-i ? Tenwiḍ-as dYa ad tagummeḍ aman n tala-yagi kan akka ? Ur tezmireḍ ad tagumeḍ, ur tezmireḍ ad t-tawḍeḍ ! Ula d igennawnen s timad-nnsent, ula d Ubdir, agellid-nnsen, ttagaden aman n tala-yagi. S wacu i tettgalam s yemdanen ? S wacu ittgallan igennawen, ula d Ubdir, agellid-nnsen, s waman n Styks i ittgalla ! Awi-d tura tafyult-im. " - Mazal d-yekfi awal, yekksas-tt s waccaren-is ger ifassen-is, dYa yewwi-tt. Iteddu Yer waman-nni, yezri ger tuYmas d yilsawen n tlafsiwin-nni, yal iles Yur-es 3 tsuqqas, maca igider-nni, isexdem afriwen-is am imeqdafen, ikcem Yer iceṛcuṛen-nni n waman, akken ad d-yeččaṛ tafluyt-nni. Aman-nni, nutni, imi t-wallan akkenni, ttuYun-d fell-as, qqaren-as : "Rwel, m ur tebYiḍ ara nnger n yixef-ik !" - Igider-nni yerra-yas, yenna-yas : "D tagennawt n Wnisa iyi-d-yuznen akken ad agmeY deg-wen." - Aman-nni imi slan kan i isem n Wnisa, dYa rsen ciṭuḥ, ğğan igider-nni yewweḍ Yer tala-nni.
Yeččuṛ-d tafluyt-nni, yefka-tt i Psukki. DYa tesaweḍ-itt imirimir i temYart-is. Maca Yas akkenni, Wnisa gguman ad sekksen wurfan. Teṭṭef tafyult-nni n waman, tmuqqel-itt, tezmumeg d taḍsa, tenna-yas : "TtwalliY-kem d m ikururren, tesneḍ i kulci, tzemreḍ i kulci, kem i yessawḍen ad tgeḍ akk ayen m-nniY. Maca atah ccYel aneggaru, i tzemreḍ ad tgeḍ, ṭṭef tabbewaṭ-agi' - dYa tefka-yas yiwet n tbewaṭ -' Ṛuḥ, azzel, ssubb Yer inefri, Yer wexxam n Waydes, efk-as tabbewaṭ-agi i Piṛsifunya, tinneḍ-as : "D Winsa iyi-d-yuznen Yur-m, tefka-yi-d tabbewaṭ-agi akken ad s-teččaṛeḍ s cwiṭ n ccbaḥa-m, xerttum ayen ara-tt-ikfun i yiwen wass. Inn-as ur d-yeqqim wara, imi ccbaḥa-w meṛṛa sxedmeY-tt d asafar akken ad seḥluY mmi Iṛus. Inna-as ur d-yegguri wara di ccbaḥa-w. Maca ttYawal. Issefk-am ad iyi-tt-id-tawiḍ tura kan, imi ilaq-iyi ad cebbḥeY akken ad d-walliY taceqquft n unezgum di tyatṛ n igennawen."
Psukki kkawen ifadden-is, teẓra, d ayen, yewweḍ-d wass-is. Teẓra teggun-itt lmut, teẓra d tikkelt taneggarut, imi abrid tḍegger-itt Yer tesraft i deg ur d-tettuYal ara, imi ur tezmir ara ad tṣubb Yer inefri mebla taflukt. Tebra-yas Wnisa akken ad tinig Yer Taṛṭarus, tamurt n Waydes, Yef aḍaṛ, anda ara terzu Yef Imunas41. Akken d-tfuk awal-is Wnisa, dYa Psukki tebda tikli, teqsed yiwet n tiṭ42 akkenni, ad talli sufella-as akken ad d-tezwer iman-is. Tenna-yas akkagi ahat ad erreY metwal Yer inefri n Warkuṣ. Maca akken kan tewweḍ, tneṭq-ed Yur-es tiṭ-nni, tenna-yas : "Acimi i triḍ ad tenYeḍ iman-im, a tabuhalt ? Acimi triḍ ad tḍeggreḍ iman-im deg yilem ? Acimi triḍ ad tenYeḍ iman-im, teẓriḍ d taggi i d taYawsa taneggarut i m-d-tessuter tgennawt Wnisa ? Ma tḍeggreḍ iman-im suffella-w, ad bḍun tfekka-inem d yiman-im, s tidett, ad tawḍeḍ tura kan Yer Ṭarṭarus, maca ma tewteḍ d lmegget, ur mazal ara akk ad d-tuYaleḍ Yer ddunit-agi. Ssel-iyi-d.
Lakidimya, tečiṭa n Akayi, ur tegmiḍ ara aṭas ar dag-i, ar tama-s, ad tafeḍ tiẓgi, sdaxel-is yella wasif, ur d-yettban ara imi iwexxeṛ Yaf webrid. Asif-nni isem-is Tinari. Ilaq-am ad t-id-tafeḍ. Dinna i tella tebburt n Bluttes, agennaw n Tmes. Tabburt-is, ad t-tafeḍ telli, ad twaleḍ deg-s yiwen webrid, iweeṛ aṭas. Maca m ara tkecmeḍ di tebburt-nni, tzegreḍ i umnaṛ, ad tafeḍ tabriṭ d tusridt, ḍefṛ-itt a kem-tessufeY metwal axxam n Waydes. Maca anda tesgunfuyeḍ kan, issefk-am ad taweḍ yid-m ayen swayes ara tmagreḍ tellis n tebriṭ-nni. Awi deg ifassen-im snat n tgaṭutin yullin s ubinu d wewren n temẓin, ma deg imi-m, glu s snat n tepyasin n yedrimen. M ara tedduḍ amecwaṛ deg webrid n Lmut, a d-temlileḍ aYyul yesrejdil, inehr-it-id yiwen wergaz, di sin ad ten-twalliḍ eebban-d snat n tzedmin n yesYaren. M ara ten-id-mlileḍ, argaz-nni ad m-d-yinni akken ad s-d-tejmeeḍ di lqaea isYaren iṛeqaqen d-yeYlin di tteabga-nni d-ibbub weYyul-nni-ines, maca kemmini, ur s-ttaY ara awal, kkemel abrid-im, ur s-ttar ara ula d awal. Syen sakkin, ad tawḍeḍ Yer wasif n lmut, dinna ad tafeḍ Xiṛun, netta ad m-d-yesuter idrimen zwar ad kem-yezger s teflukt-is agemaḍ i wasif-nni. Taflukt-nni tulli s ijerbuben, s yis-s i ittawi agad yemmuten, iseedday-iten deg rrif n wasif Yer wayeḍ, anda tella tgelda n Blutes. D lqanun. Xiṛun d ayagi i d cceYl-is. Win yemmuten, ma yella ur yesei ara idrimen, ur yettaf ara win ara s-yaYen tameqyast n nnefs taneggarut. I uwessur-nni ucmit i wumi ara tefkeḍ yiwet di tepyasin-nni tewwiḍ deg imi-m, akken ad kem-yezger agemmaḍ akkin i wasif-nni. Ur s-ttak ara tapyast-nni s afus-is, issefk d netta s timad-is ara tt-id-yekksen s iḍudan-is deg imi-m. Γur-m diYen ad tettuḍ : m ara teflew teflukt-nni Yef waman yegnen n wasif-nni, ad twalliḍ yiwen wemYar yemmut acḥal aya, yetteumu s daxel, m ara kem-id-iwali, ad d-yeẓẓel ifassen-is, deg d-gguran ḥaca iYsan, Yur-m, akken ad t-id-tesaliḍ sufella n teflukt-nni, ammer anda m-igezzem tasa-m, wwet eeddi, d agdal. Mi kem-yesres Xiṛun gumaḍ i wasif, ad tafeḍ tarbaet n twessurin zzeṭent, m ara kem-d-wallin, am-inint eiwn-iten ad qelbent azeṭṭa, ammer anda sen-tettaYeḍ awal. Ur tent-teawan ara. Ur ttnal ara akk azeṭṭa-nni-nnsent. Mačči kan d annect-agi, aṭas n txeftin i m-tuddi Wnisa, i kem-yeggunin deg webrid. Γur-m anda m-Ylint tgaṭṭutin-nni n temẓin yellan deg wefus-im. Ammer anda tettYileḍ ulac deg-s ma yella tṛuḥ-am yiwet seg-sent, ma teYli-yam yiwet, dayen, ur mazal ara akk ad twalliḍ tafat n ddunit. Imi m ara tawḍeḍ Yer ufali n Blutes, ad tafeḍ zdat n tebburt aqjun, Yur-es tlata iqurray d imeqranen, iqurrae, ur yettağğa yiwen ad yekcem. Aqjun-nni, m ara yeseglaf, ad s-tinniḍ d ṛṛeud, yesseglafula d Yef wid yemmuten, Yas akkenni ulac d acu i izmer ad sen-yexdem, imi nutni dayen mmuten, ur ttḥulfun s wacemma. Γas akkenni, ur yeggan ara, izga iqqurae zdat wemnaṛ n tmezduYt taberkant n Piṛsifunya d wexxam ilem n Blutes. M ara d-tafeḍ iman-im zdat-es, akken ara d-yeseglef fell-am, efk-as yiwet di tgaṭṭutin-nni tewwiḍ yid-m. Syen sakkin, ad m-yanef ad tkecmeḍ. Mi teeddaḍ i uqjun-nni, kcem Yer Piṛsifunya, ad t-tafeḍ deg wexxam, ad tesnibeg yis-m akken iwata, ad m-kem-d-nced ad teqqimeḍ, syen sakkin ad m-d-tefk ad teččeḍ. Maca kemmini qqim ar lqaea, tessuterḍ-as taleqimt n weYrum aquran, teččeḍ-tt. Mi teččiḍ ar tekfuḍ, in-as sakkin Yef wacu i d-tusiḍ. Eṭṭef-d ayen m-d-tefka, tṛuḥeḍ. M ara d-tefYeḍ, efk-as tagaṭṭutt-nni tis-snat i uqjun-nni, ternuḍ-as i Xiṛun tapyast-nni n yedrimen d-yeqqimen akken ad kem-d-yerr di teflukt-nni-ines, a kem-d-yezger i wasif-nni n Lmut, a kem-d-yesufeY deg wefwad n lqaea, ad kem-d-yerr ad twalliḍ iṭij n igenni. Macci Yur-m ad tettuḍ : ammer ha anda tettmuquleḍ Yer daxel n tbewaṭṭ-nni i m-d-tefka Piṛsifunya, anda s-tettekseḍ tadimt, anda tettmuquleḍ amek iga ugerruj n tgennawt n ccbaḥa i ifren sdaxel-is !"
S imeslayen-agi, tiṭ-nni n teessast, temeslay-d i Psukki s taYect n Uṛaklum. Psukki, akken kan d-tekfa tiṭ-nni awal-is, tehna, tṛuḥ tḍebbr-d snat n tepyasin n yedrimen akk d tgaṭṭuyin-nni yullin s ubinu d wewren n temẓin. Syen sakkin tṣubb deg imi n Inefri, temlal-d argaz-nni d weYyul-is, ulac d acu i sen-tenna; tefka-yas yiwent n tepyast n yedrimen-nni i Xiṛun bu teflukt izegr-itt i wasif n Lmut; tufa awessur-nni yetteumun, tewt teedda; tehmel tilawin-nni i tuffa tezeṭṭent izeḍwan, tugi ad tent-teiwen Yas akkenni eyant ttḥellilent deg-s; teddem-d yiwet di tgaṭṭutin-nni tewwi yid-s, tefka-tt i weqjun-nni bu tlata iqurray i igqureen Yef tebburt n ufali n Blutes, dYa igen... Texdem akk ayen s-tenna tiṭ-nni n teessast, almi tewweḍ tekcem Yer wexxam n Piṛsifunya. Imi tekcem, tugi ad teqqim Yef ukersi-nni bu taduṭ s-d-tefka tgennawt, mačči kan, tegguma ad tečč ula di tiram-nni yelhan s-d-tesres Yer zdat-es. Teqqim Yer lqaea, akken s-tenna tiṭ-nni, tessuter aYrum aquran, syen sakkin, tesaweḍ i tgennawt azen n Wnisa. Pirsifunya tekker, terfed tabbewaṭ-nni s tefka, s tuffra, teččuṛ-as-itt d ccbaḥa, tefka-yas-tt i Psukki, dYa tenna ha. TefY-ed deg wexxam n Piṛsifunya, tufa-d aqjun-nnu bu tlata iqurray iggun-itt zdat wemnaṛ, tefka-yas taggaṭutt-nni s-d-yeqqimen, isbed aseglef-is, yunf-as teedda; ma d tapyast-nni i s-dyeqqimen, tefka-tt i Xiṛun bu teflukt, dYa izger-itt-id i wasif-nni n Lmut, yesufY-itt-id di Tmes, yerra-tt-id Yer nnig tmurt, Yer tafat n ddunit. Imi d-tezzi Yer nnig tmurt, twalla iṭij, tefṛeḥ d ayen kan, maca temekta-d Yer wacu i t-tuzzen temYart-is, dYa teṭtef abrid Yur-es. Maca imi tetteddu, tettxemmim, dYa tusa-yas-d yiwet n tekti akkenni, tenna-yas : "I nek d-yewwin tabbewaṭ n ccbaḥa n tgennawt yid-i, ammer ukkan ad tt-lliY, ad d-kkseY ciṭuḥ deg-s, ad teḍluY i wudem-iw, mačči ad s-eeğbeY aṭas i wergaz-iw !" - DYa tga akka telli tabbewaṭ-nni, tmuqqel ar daxel, tuffa-tt d tilemt. Tufa ulac deg-s ccbaḥa, tuffa teẓẓel daxel ḥaca Taguni n Lmut, akken kan d-yeffeY di tbewaṭ-nni, yuYal d agu, idel akk tafekka n Psukki, iYeḍl-itt dinna deg wemkan-nni i deg s-d-tebra, dYa ikerf-tt, ur tezmir ara akk ad ttembiwel. Teḍleq dinna deg webrid, tafekka-s teqqur.
Iṛus, netta, teḥlem kan tfidi-nni-ines, yekker ad inadi Yef Psukki. D ayen ur yezmir ad yeqqim ur tt-yettwali ara. Ibedd Yef ṭṭaq n texxamt-is, ihuzz tafriwin-is, yeffeY di lḥebs-nni-ines, yewweḍ Yer wanda akkenni teYli Psukki. Iself i Tgunni-nni, yerra-tt Yer tbewaṭ-nni-ines, syen sakkin, yessenta yiwen yixef n unecab-is s lemḥadra di tfekka n Psukki, yessaki-tt-d. Akken kan d-telli allen-is, yenna-yas : "Atan diYen, qrib temmuteḍ, d asdudes43 ara kem-yenYen. Ṛuḥ, azzel, awi-yas tabbewaṭ-is i yemma, ara kem tettṛağğu. Ma d nek, ad lhiY d wayen nniḍen." Akken kan s-yenna akken, yeferfer di tegnaw, ma d nettat tuzzel akken ad s-tawi tarzeft n Piṛsifunya i tgennawt Wnisa.
Iṛus, imi iwala Psukki, tuki-d deg tfekka-s tawla-nni n lebYi, maca degmi yugad yemma-s ad tuYal Yer tidak-is, yugad ur tesuruf ara i Psukki, iga akka yulli deg igenni, yulli almi d anda yezdeY Wubdir, yekcem Yer-s, yules-as tamacahutt-nnsen, netta d Psukki. Ubdir yesla i Iṛus almi ifuk, ijebd-it s sin iḍudan deg wemayeg, yesuden-it, yenna-yas : "D keččini akk, a mmi, ulamma ur iyi-terriḍ ara tajmilt gguniY Yur-ek, yerna uklaleY-tt, Yas akken tezgiḍ tessentayeḍ deg ul-iw inecaben-k, ar wanda akken icudd warkad n kusmus; ulama tesawḍeḍ-iyi ttṣubbuY ar lqaea, ṭafareY ula d tilawin; eefseY akk leqwanen, teggareḍ-iyi di tluffa anda heddren fell-i igennawen d yemdanen ayen ur nlaq ara; anda iyi-tsawḍeḍ akken ad selzeɣlebYi-w, tettiY ha d azrem, ha d times, ha d lweḥc... ulac lweḥc ur uYulaY ara akken ad awḍeY lebYi n tecriḥt. Maca Yas akkenni, yal tikkelt, ttsurufeY-ak. Ihi ula d tikkelt-agi, ad k-eiwneY, ad k-selkeY di taluft-agi-inek, maca Yur-ek ad tettuḍ lemziya n wass-agi, ma yella twallaḍ ger tlawin, Yef lqaea, tameṭṭut i icebḥen aṭas, Yur-ek ad tettuḍ, d nek i d amezwaru."
Akken kan d-yenna awal-agi, dYa Ubdir yuzen Merkur akken ad siwel i yegennawen d tgennawin ad d-asen Yer wegraw. Yenna-yas a sen-yinni diYen win ur d-nusin ara, ad ifek leYrama meqran. Igennawen d tgennawin, deg wakken ugaden ad selken leYrama, usan-d akken ma llan. Ččuṛen-d tyatṛ n igennawen. Usan-d akk ad ḥedṛen agraw. Ubdir, yeṛga almi ṭtfen akk imukan-nnsen, yekker, yenna-yasen : "Ay igennawen iwumi yura yisem di teblaḍin n Tmuzatin, aqcic-agi d nekkini i t-id-yesekren. Ass-agi gezmeY-tt di ṛṛay, issefk ad yeg tilist i umrar n lebYi-s, imi ilac ass ur nesli ara yis-s, ulac ass ur nesli ara iga taluft tamaynut di lecYal n tayri. Ilaq aqcic-agi ad s-neg tilist, ad s-nekkes isulaf t-yettawin yettnadi ḥaca Yef zzhu n tecriḥt, akken ad yefk lehna i tlawin n medden, ilaq-as ad s-neg leqyud n tsulya. Yefren yiwet n tlemẓit, yekkes-as ula d tindert-is. Anef-as ad tt-yawi, ad tt-yaY, ad yidir yid-es, ad yaf zzhu ger yedmaren n Psukki." - YuYal yezzi Yer Wnisa, yenna-yas : "Ma d kemmini, a yell-i, kkes Yef ul-im, ur ttwalli ara ayen n ddir di tdukli-yagi n tayri ger mmi-m d tmeṭṭut, Yas akkenni axxam-im d axxam n igennawen. Ad geY akk ayen ilaqen akken tisulya-yagi ger Iṛus d Psukki ad tilli d tisulya n lqanun, ulac akk win i izemren ad tt-yenkeṛ" - Yekfa kan ameslay, yuzen Merkur akken ad d-yawi Yer Igenni Psukki. Ssi tekcem kan Yer-sen, Ubdir yeččuṛ yiwet n tbuqalt d amebruẓ, yefka-yas-tt, yenna-yas : "Ssew, a yell-i, uYal d tagennawt, deg wass-a d asawen, tezdi-kem tsulya d mmi Iṛus, deg wass-a d asawen, ulac akk d acu i izemren ad ken-yebḍu."
Tendeh tmeYra, wwin-d tiram d tisit, d tisulya n Iṛus d Psukki. Γef wusu n yeslan, yeḍleq Iṛus, yeṭṭef Psukki ger yedmaren-is; deg wusu nniḍen, Ubdir yesudel Yunyu, rnu igennawen d tgennawin nniḍen ẓẓlen akk deg wusu-nnsen. Cwiṭ akka, ata ikecm-ed Ganimadi, ilemẓi-nni d-yuker igider n Wubdir di tmurt n Lidya, yuYal d aqeddac Yef ugellid n igennawen, yewwi-d yid-es taqbuct n nextaṛ, abinu n igennawen, yefka-tt i Ubdir. Igennawen d tgennawin nniḍen yesarbi-yasen Liber; ma d Bulkan, netta, yelha d usewwi. Sut-Zzhu wwint-d tiwredtin t-tizeggaYin zereent-tent, Tigrurazin44 ttṛucunt axxam s waman n rriḥa, Timuzatin bdant kkatent lmuzigga, ma d Apullun, netta, yeṭṭafar-itent s llira, yerna diYen iccenu, tikwal akkagi, m ara d-yaweḍ Yer tsetna, ad tendeh yid-es tallilt n tmuzitin-nni. Wnisa, yemma-s n yesli, d tamezwarut, tekker tebda ccḍeḥ Yef wanya n yiwen wecṭir yekkaten tajewaqt d Fanes. Atah wamek tekfa tmacahutt n Iṛus d Psukki. Asmi tezri tmeYra, turw-ed teslit, terna Yer-sen yiwet n teqcict i wumi Yarren Taḍfi45.
1 Turbit : du latin Urbi/Ville.
2 Agennaw/Tagennawt : dieu/Déesse.
3 Tindert : membrane de virginité.
4 Ades : du latin Aïdes/Temple, sanctuaire.
5 Agelma/igelma : du grec Agalma/Statue.
6 Turayt/Turayin : prière(s)
7 Tafusi : du grec Phousi/Nature.
8 Ageniw/Igeniwen : du latin genius/Génie(s)
9 Milittus : Milet, une ancienne cité grecque ionniene.
10 Talwa : lfeṛḥ/Joie (Poésie kabyle ancienne).
11 Zifirus : du grec Zéphyros/Zéphyr : doux vent de l'Ouest.
12 Alses : doux.
13Tamusayt : pelouse, mousse, gazon.
14 Tuya : du grec Thuia.
15 Abur : du latin Ebur/Ivoire.
16 Asudel/Isudal : lḥiḍ/Leḥyuḍ.
17 Agemmas : du latin pierre précieuse, gemme.
18 Abelnum/Ibelnumen : du latin Balneum/Bain(s)
19 Talilt : chorale/choeur.
20 Taṛmelt : moment.
21 Fertuna : déesse Fortuna/Fortune.
22 Talsest : douceur. :
23 Tamasadt/Timassadin : compresse(s), du verbe Ssed : compresser.
24 Tamawayt : air, mélodie.
25 Isegli : lqeṛḥ.
26 Tassefkt : lwajeb.
27 Amebṛuz : du grec Ambosia/Ambroisie.
28 Timseggeft/Timseggaf : arme(s)
29 Akuṛfus : cyprès.
30 Iku : Echo.
31 Tmuṛiyin : Heures.
32 Tmuzatin : Muses.
33 Tegrurazin : Grâces.
34 Tamudest : du latin Modestia/Modestie, sobriété, simplicité.
35 Nextaṛ : du grec Nektar/Nectar.
36Udrig/Udrigen : Mystère(s).
37 Ilusis : du grec Eleusis/Eleusis.
38 Ayru : du grec Iero/Sanctuaire.
39 Alter : du latin Altare/Autel.
40 Tafyult : du français Fiole.
41Amanes/Imunas : du latin Manes/Mânes.
42 Tiṭ (Tiṭ n teessast) : Tour de garde
43 Asdudes: Curiosité
44 Tigrurazin: Les Grâces
45 Taḍfi: Plaisir au sens physiologique
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn nno_Latn fra_Latn fur_Latn oci_Latn kab_Latn ilo_Latn fra_Latn taq_Latn fra_Latn fra_Latn fra_Latn cat_Latn taq_Latn fra_Latn fur_Latn kab_Latn bug_Latn kab_Latn lmo_Latn deu_Latn ita_Latn fra_Latn fra_Latn gla_Latn kab_Latn bug_Latn lmo_Latn kab_Latn kab_Latn jav_Latn kab_Latn est_Latn fra_Latn fra_Latn fra_Latn deu_Latn lit_Latn fra_Latn lmo_Latn fra_Latn taq_Latn kab_Latn oci_Latn fra_Latn fra_Latn